qundao/data-zh-poetry huggingface dataset:
悼三叔明室张氏
作者：凌云翰
朝代：元

结发为夫妇，齐眉若主宾。山同黄鹤隐，书逼彩鸾真。兰树人皆羡，蘋蘩尔独亲。情伤坦臒者，临穴重沾巾。
悼吾子行道士
作者：凌云翰
朝代：元

布衣吾道士，举世莫能偕。遽作骑鲸客，空遗梦蝶斋。阳冰书瘦硬，方朔语诙谐。墓碣铭贞白，临文每怆怀。
悼沧蟾
作者：凌云翰
朝代：元

沧溟接云水皆立，鼋鼍赑屃蟾蜍泣。珊瑚声碎海若愁，犀角香消桂娥浥。蟾为影兮沧为形，都将皎洁同清泠。九霄倒下湛虚白，万古直上涵空青。逝邪亏邪复何有，不抵生前一杯酒。海枯月没双眼月，始识人间亡是叟。
悼王壶父
作者：凌云翰
朝代：元

行藏多寄一壶中，枕上功名觉后空。长吉诗多鬼仙气，宗师文有古人风。笙悲夜月伤归鹤，弦绝春冰怨去鸿。飞舄不知何处所，芙蓉城阙暮云红。
悼王晦岩
作者：凌云翰
朝代：元

数到湘江独此翁，晦踪岩穴见高风。每将鱼馔供堂上，长著羊裘钓泽中。民讼望庐多自返，岁饥发廪与人同。如何玉树埋黄土，赖有佳铭托鐉公。
悼王观用宾
作者：凌云翰
朝代：元

修短由来不可期，未应天道竟无知。将闻司马终传史，犹记伯鱼初学诗。江阻钱塘何限恨，山埋玉笥有馀悲。老怀正复成多感，况值梅黄雨细时。
悼融上人
作者：凌云翰
朝代：元

显明古刹化烟霞，甘露泉头即是家。薝卜结成霜后寔，枇杷开到雪中花。也知寂灭方为乐，始信浮生自有涯。写得旧时行道影，不教尘土污袈裟。
悼黄氏父子次周元亮韵
作者：凌云翰
朝代：元

善人不得归乡里，此事端为识者哀。客死忽惊枯骨返，人生那得好怀开。眼中无复驱羊起，身后犹疑化鹤来。丹井西颜松树在，空山斜日尚低徊。
愚轩诗为上虞应信可赋
作者：凌云翰
朝代：元

华轩结构地图雄，不似箪瓢陋巷中。溪姓尚能随柳子，山灵端合避愚公。衣冠此日何曾异，杖屦他时或与同。樽有春醪堪独酌，更栽佳菊待西风。
戊午七月六日书事
作者：凌云翰
朝代：元

徒步寻僧岂得舟，过门不接慢迟留。炎天赤日空乘兴，笑杀山阴王子猷。伏日殊无兴可秉，欲谈儒墨重寻僧。茶瓜不解留佳客，笑杀成都杜少陵。
戊午七月六日书事·其一
作者：凌云翰
朝代：元

徒步寻僧岂得舟，过门不接慢迟留。炎天赤日空乘兴，笑杀山阴王子猷。
戊午七月六日书事·其二
作者：凌云翰
朝代：元

伏日殊无兴可秉，欲谈儒墨重寻僧。茶瓜不解留佳客，笑杀成都杜少陵。
戊午元夕遇雨次莫景行韵
作者：凌云翰
朝代：元

张灯秪许到更阑，纵有笙歌懒作欢。空忆旧时明月色，连宵还恨不曾看。门门种树翠成层，准拟元宵映綵棚。游兴不因风雨阻，夜窗闲却读书灯。
戊午元夕遇雨次莫景行韵·其一
作者：凌云翰
朝代：元

张灯秪许到更阑，纵有笙歌懒作欢。空忆旧时明月色，连宵还恨不曾看。
戊午元夕遇雨次莫景行韵·其二
作者：凌云翰
朝代：元

门门种树翠成层，准拟元宵映綵棚。游兴不因风雨阻，夜窗闲却读书灯。
扇面山水
作者：凌云翰
朝代：元

溪抱重山曲曲通，野航长得载诗翁。旧时纨扇丹青在，不入凉风箧笥中。
扇面画梅
作者：凌云翰
朝代：元

团扇写横枝，吴华可含咀。谁知江南春，消尽人间暑。
扇面画竹
作者：凌云翰
朝代：元

故人清风，美人明月。胡为来哉，君子之节。
抚松图
作者：凌云翰
朝代：元

三径归来乐此生，涉园成趣似渊明。门前五柳初摇落，庭外孤松渐长成。正好盘桓当美景，何妨赋咏到闲情。华轩又见开华扁，为有邻翁识姓名。
报德诗为郭伯瑆赋
作者：凌云翰
朝代：元

朋友死无归，殡之谅非艰。能于贤者施，大胜独与鳏。贤者亦有子，兵乱不得还。乱定子方至，临穴出涕潸。报德斯以德，不在父字间。文字苟不泯，世教诚相关。道山郁嵯峨，苕水流潺湲。相去数千里，可望不可攀。一朝函骨返，无复莱衣班。子固有戚容，人亦皆欢颜。民胞物与意，砭订愚以顽。呜呼子深氏，义重踰丘山。
拙庵为仲和赋
作者：凌云翰
朝代：元

灌园抱瓮不辞疲，日入还思偃息时。鸠占鹊巢应笑拙，蝉遭螳臂竟成痴。幽居子美留唐咏，乞巧宗元记楚词。闻说一庵天目上，欲寻高适重相期。
拟赋桃灯杖
作者：凌云翰
朝代：元

形如新月带微弯，相伴银缸影不单。寸草有心须用尽，双花报喜莫教残。留连孤主知天晓，沾溉馀膏觉夜寒。赖得主翁频举手，简编宁向暗中看。陶铸功名谢切磋，频挑试问夜如何。从前扶策心长在，到底推移力更多。次第烧残三寸草，分明垂下一枝荷。短檠他日宁同弃，好效昌黎重作歌。斜倚弯弯玉一枝，策勋虽小贵逄时。近床不厌频挑早，开卷宁辞再举迟。乘暗每于贪睡后，生明多在正心时。独怜映雪囊萤者，如此形容想未知。儒家此物用筵篿，浸润膏油节愈坚。倒影每来书卷上，尽心长向酒樽前。搔头已逼穷年景，举手能成不夜天。想像流光端可比，只从暗里自推迁。灯掭还于盏面横，却因挑剔强为名。赋形且截长为短，举手能教暗作明。轻助草生还有色，缓推花落更无声。美人闲却金钗股，却笑蛾眉尽未成。
拟赋桃灯杖·其一
作者：凌云翰
朝代：元

形如新月带微弯，相伴银缸影不单。寸草有心须用尽，双花报喜莫教残。留连孤主知天晓，沾溉馀膏觉夜寒。赖得主翁频举手，简编宁向暗中看。
拟赋桃灯杖·其三
作者：凌云翰
朝代：元

斜倚弯弯玉一枝，策勋虽小贵逄时。近床不厌频挑早，开卷宁辞再举迟。乘暗每于贪睡后，生明多在正心时。独怜映雪囊萤者，如此形容想未知。
拟赋桃灯杖·其二
作者：凌云翰
朝代：元

陶铸功名谢切磋，频挑试问夜如何。从前扶策心长在，到底推移力更多。次第烧残三寸草，分明垂下一枝荷。短檠他日宁同弃，好效昌黎重作歌。
拟赋桃灯杖·其五
作者：凌云翰
朝代：元

灯掭还于盏面横，却因挑剔强为名。赋形且截长为短，举手能教暗作明。轻助草生还有色，缓推花落更无声。美人闲却金钗股，却笑蛾眉尽未成。
拟赋桃灯杖·其四
作者：凌云翰
朝代：元

儒家此物用筵篿，浸润膏油节愈坚。倒影每来书卷上，尽心长向酒樽前。搔头已逼穷年景，举手能成不夜天。想像流光端可比，只从暗里自推迁。
拟赋老子灯
作者：凌云翰
朝代：元

孤竹形容立彩裳，赤乌流处便鹰扬。东皇藜火传天禄，南极芒寒应寿昌。空洞已知心事白，虚名犹觉鬓毛苍。谁怜两目眵昏客，射策曾观上国光。
拟赋野无遗贤
作者：凌云翰
朝代：元

束帛丘园起隐沦，翩翩明诏不辞频。风云自合从龙虎，郊薮那能隐凤麟。五百馀年逢圣主，普天之下尽王臣。陈谟幸际唐虞世，膏泽应知及兆民。
挽卢处士
作者：凌云翰
朝代：元

吴山卢处士，潇洒地行仙。云卧怜丹壑，茶歌慕玉川。盖棺方事定，刻石又名传。清逸重题号，明经有子贤。
挽孔徵夫
作者：凌云翰
朝代：元

滔滔洙泗水，一脉到西湖。山木符先梦，乾坤失钜儒。空遗重席坐，无复过庭趋。回首东山墓，何时一致刍。
挽段礼庭
作者：凌云翰
朝代：元

庐陵山林龙溪雄，趋庭问礼惟此翁。逸士非如段太尉，阡表甚似欧阳公。年来洞究无极妙，夜半忽感抟桑红。佳儿求铭勒页石，欲以潜德垂无穷。
挽沈子龄
作者：凌云翰
朝代：元

胸襟洒落世称贤，握手论心二十年。忍向青山葬黄土，愁看丹旐破苍烟。眼中无复金钱会，身后空遗宝剑篇。一束生刍一杯酒，临风三酹重悽然。
挽沙子中进士
作者：凌云翰
朝代：元

吴山台榭锁烟霞，知是前朝进士家。翠竹碧梧今代见，灵椿丹桂昔人誇。功名梦断邯郸枕，乡国心随博望槎。欲觅衣冠迷处所，寒云满日重兴嗟。
挽王士贞检校
作者：凌云翰
朝代：元

多能我亦叹多才，较艺贤关屡中魁。南海忽惊王渤死，西河还动卜商哀。方期捧檄三山去，谩忆乘槎万里回。一掬平生师友泪，忍捋樽酒酬泉台。
挽王母散人沈氏
作者：凌云翰
朝代：元

萱草香销泪湿衣，白头人去思依依。春风堂上闲初服，夜雨窗前冷断机。蝴蝶已知俱是梦，杜鹃犹道不如归。翩翩丹旐西湖路，回首南山尽翠微。
挽翁顺卿宪史
作者：凌云翰
朝代：元

读书读律已称贤，孝友尤闻远迩传。方喜故园归栗里，还愁沧海变桑田。多登乌府三千日，梦熟黄粱五十年。愧我平生曾识面，欲携鸡絮酹新阡。
挽谨严先生方直卿
作者：凌云翰
朝代：元

赋罢归田返故庐，神游乐国类华胥。遗经绝笔无司马，学礼趋庭有伯鱼。春树暮云空忆汝，屋梁落月倍愁予。谨严斋冷留图像，尘掩前朝荐鹗书。
挽邹母李恭人
作者：凌云翰
朝代：元

恭人身殁已经年，子孝方知母氏贤。空有杯棬存口泽，了无稊稗到心田。一门节义谁能及，七月光阴自可怜。好写断机投杼意，未须重补白华篇。
敬义斋诗为金华吴景昭赋
作者：凌云翰
朝代：元

斋居抱冲素，萧然洁尘襟。敛收学乃臻，驰骛志益淫。斯须起一发，俄顷弥千寻。畴知主宰功，宛在方寸心。灵扃异蛰户，广术非蹄涔。帷兹敬义立，翼若神明临。金华延陵裔，立守翰墨林。韦编日孜孜，碧窗昼阴阴。履道固云坦，浚德斯其深。嗟予坐狂斐，得反期规箴。永言直方理，庶播金玉音。
方叔几午峰书舍诗卷
作者：凌云翰
朝代：元

白云孙子笔砚灵，明德与汝称惟馨。午峰门对结精舍，三传阁束穷遗经。时来华裾识葱翠，夜半梨杖吹烟青。慈亲和胆助勤苦，伫听唱名当大廷。
方季长画
作者：凌云翰
朝代：元

家山移在画图间，桑柘连村水一弯。知是方千高隐处，白云长为护柴关。
方季长红梅翠竹二图
作者：凌云翰
朝代：元

江县红梅放，雪中先满春。杏园消息近，为报探花人。为爱新梢绿，呼童竟护持。他时霜雪操，总是出墙枝。
方季长红梅翠竹二图·其一
作者：凌云翰
朝代：元

江县红梅放，雪中先满春。杏园消息近，为报探花人。
方季长红梅翠竹二图·其二
作者：凌云翰
朝代：元

为爱新梢绿，呼童竟护持。他时霜雪操，总是出墙枝。
方方壶画
作者：凌云翰
朝代：元

画到方壶思不群，乱山佳处屋平分。溪头艇子如梭大，只许先生载白云。
方李长所作梅竹
作者：凌云翰
朝代：元

竹里梅花巧耐寒，正如红袖倚阑干。诗翁传淂春风面，曾在家山别墅看。竹传唐帖双钩法，梅效徐家没骨图。谁道茂林春已暮，不知春色在西湖。
方李长所作梅竹·其一
作者：凌云翰
朝代：元

竹里梅花巧耐寒，正如红袖倚阑干。诗翁传淂春风面，曾在家山别墅看。
方李长所作梅竹·其二
作者：凌云翰
朝代：元

竹传唐帖双钩法，梅效徐家没骨图。谁道茂林春已暮，不知春色在西湖。
无俗念
作者：凌云翰
朝代：元

等闲屈指，算今来古往，谁为英杰。耳目聪明天赋予，怎肯虚生虚灭。去燕来鸿，飞乌走兔，世事何时歇。风波境界，大川不用频涉。踏遍万户千门，五湖四海，一样中秋月。正面相看君记取，全体本来无缺。空里非空，梦中真梦，莫对痴人说。便须骑鹤，夜深朝礼金阙。
旭斋诗
作者：凌云翰
朝代：元

九日为旭，羿不能射。荒唐之言，孰有知者。旭日始旦，出日东方。君子昭德，如彼朝阳。以诚而倾，类葵与藿。日入日出，我息我作。惟刘氏子，志于高明。爰有斋居，以旭自名。日新又新，用之曷匮。其休以德，其拙以伪。我作此诗，惟明自资。孰传草圣，为汝书之。
旸谷轩为刘道明知事赋
作者：凌云翰
朝代：元

扶桑暾出犹苍凉，轩楹照耀瞳眬光。金矿铸橘一点火，丹心倾葵方寸长。如中朱乌秩东作，似鸣仓庚眷载扬。凤凰千仞览辉下，梧桐况复生高冈。
明辨之画
作者：凌云翰
朝代：元

云抹山腰晚更奇，高人应不愧王维。钓丝收起船头坐，看到风波欲定时。
明远夏氏界画高骈夏日山居诗意
作者：凌云翰
朝代：元

科分界画见良工，诗意分明笔意同。直下楼阴浑似雾，偶来花气却因风。水晶帘动粼粼皱，云母屏开曲曲通。闻道主翁骑鹤去，不应犹落画图中。
春望
作者：凌云翰
朝代：元

西望北高峰，南瞻东海水。不是登吴山，那知春万里。
春色
作者：凌云翰
朝代：元

寒不能生暖不消，融融转觉望中遥。东皇富贵谁能识，尽把黄金铸柳条。
是夜宿三一庵次俞文辅题韵
作者：凌云翰
朝代：元

庵在色山下，依坛路稍平。主人多道气，留客见真情。天籁秋号水，星河夜入城。江心有明月，待得海潮生。
晓望
作者：凌云翰
朝代：元

晓日登临眼界宽，秋来随处好盘桓。燕鸿也自关时序，松柏端如保岁寒。伏阙惟天知对越，还家有竹报平安。陈情一表须留藁，要与忠臣孝子看。
景献太子墨竹
作者：凌云翰
朝代：元

古来画竹谁最豪，萧悦不及王维高。文同之后到景献，学得南唐金错刀。齐纨新裂裁成扇，顷刻春雷穿铁砚。图成标以袅翠名，宛似黄陵庙前见。九疑峰高云气迷，天寒日暮娥英啼。乎中瑶瑟不敢鼓，恐有凤凰来上栖。宣和年间好时节，徽庙丹青更奇绝。南渡王孙爱墨君，犹是东都旧枝叶。二百年来迹已陈，烟梢露叶长清新。有熊乘衣今复睹，制筒未必无伶伦。诗人尚友须千古，寞搜心内良工苦。安得此图挂北窗，坐听秋声起风雨。
曾瑞卿所作山水图
作者：凌云翰
朝代：元

山关迢递野桥斜，策杖幽寻岂惮赊。路转峰回连佛寺，鸡鸣犬吠隔人家。白云作雨多如絮，红叶惊风少似花。不是褐夫能貌淂，空今泉石老烟霞。
月娥扇面
作者：凌云翰
朝代：元

灵药当年悔一偷，海天空度几春秋。凉飙又改班姬扇，莫道孀娥不解愁。
月轩为海日张侯赋
作者：凌云翰
朝代：元

轩前月来人不知，月来岂与人相期。张侯心中有明月，一举目间恒在兹。昔年见月亲具在，今年见月亲何之。玄霜徒劳至兔捣，桂树摇落秋风枝。海昌之地亘百里，斯民父母非侯谁。民之望侯如望月，高悬一鉴分妍媸。公馀燕坐此轩下，中夜矫首空驰思。琼楼玉宇在天上，安得酹入黄金卮。霓裳不及彩衣舞，凭轩谩忆趋庭时。天王天下民父母，光华旦旦无盈亏。海隅苍生因不被，依光已为贤侯期。一轩虽小关孝治，此理亦自良心推。永锡尔类思不匮，谓子不信徵诸诗。
望云图
作者：凌云翰
朝代：元

上山看云云在天，下山看云云在山。朝行巳与云俱出，暮归复与云俱还。在山之云不可执，在天之云不可攀。白衣苍狗须臾变化岂有定，乃在孝子方寸之中间。刘郎有亲舍杉关，关上白云长自闲。驱驰王事归养不可得，岂畏七闽尚去行路之多艰。朅来西湖弄潺湲，春风好鸟鸣？？。思亲不见出涕潸，衣裳在笥空斑斓。他年彩诰或可须，累累印绾青丝纶，君恩一日如赐环。刻木肖像双亲颜，并州参军若是班。此图此意百千万载留人寰，吾诗夸矣人其删。
望云图
作者：凌云翰
朝代：元
体裁：古风

上山看云云在天，下山看云云在山。朝行巳与云俱出，暮归复与云俱还。在山之云不可执，在天之云不可攀。白衣苍狗须臾变化岂有定，乃在孝子方寸之中间。刘郎有亲舍杉关，关上白云长自闲。驱驰王事归养不可得，岂畏七闽尚去行路之多艰。朅来西湖弄潺湲，春风好鸟鸣��。思亲不见出涕潸，衣裳在笥空斑斓。他年彩诰或可须，累累印绾青丝纶，君恩一日如赐环。刻木肖像双亲颜，并州参军若是班。此图此意百千万载留人寰，吾诗夸矣人其删。
望云图
作者：凌云翰
朝代：元

长空望极转销沉，独立苍茫辨远岑。爱日每关为子意，看云长动忆亲心。自怜五色衣将弊，谁记三山路更深。莫遁大行成往事，诗传陟岵有遗音。
望云诗为常德新赋
作者：凌云翰
朝代：元

慈母音容阻见闻，举头何处是并汾。心思白发千茎雪，目极青天万里云。寒逐晓鸦采点点，暖随春雁去纷纷。八年不作斑衣舞，日下空瞻五色文。
木兰花慢 赋白莲 和宇舜臣韵
作者：凌云翰
朝代：元

怅波翻太液，谁留住、蕊珠仙。向水殿云廊，玉容花貌，几度争鲜。人间延秋无计，掩霓裳、犹忆舞便娟。画里倾城倾国，望中非雾非烟。雁飞不到九重天。水调谩流传。柰花老房空，菂存心苦，藕断丝连。西风环佩轻解，有冰弦、谁复记华年。留得锦囊遗墨，魂消古汴宫前。
木兰花慢·寿侄云逵时七月十四日也
作者：凌云翰
朝代：元

问初秋明月，更一夕、十分圆。喜鸿雁行中，居然生子，眉目娟娟。秪今年踰弱冠，遇生朝刚要赋诗篇。莫学汝家痴叔，蹉跎已傍中年。博山风袅水沉烟。绛蜡照华筵。有檀板歌词，金樽劝酒，银甲弹弦。阶庭旧时玉树，正朱颜绿鬓似神仙。丹桂不妨似窦，紫荆还见如田。
李太白像
作者：凌云翰
朝代：元

被酒出金銮，宫袍尚未乾。屋梁今夜月，颜色梦回看。
李思训并骑图
作者：凌云翰
朝代：元

美人如玉马如云，误却开元万乘君。不写班姬辞辇意，画师空说李将军。
李景中待月延桂图
作者：凌云翰
朝代：元

阑倚西风月未生，露凉转觉桂香清。诗成月在桂花上，此景如何画得成。
李迪梅
作者：凌云翰
朝代：元

抱子攀萝过别枝，满身松露湿金丝。冷泉不复闻清啸，把烛观图有所思。
杏花暮雨图
作者：凌云翰
朝代：元

杏花庭院暮寒多，酒醒其如客思何。绛蜡烧残犹觅句，不知春雨湿渔蓑。
杏轩为倪伯温赋
作者：凌云翰
朝代：元

倪氏锄经自有堂，还于花下结丹房。夕阳坛上非前事，春雨江南是故乡。况是仙人如董奉，何须女子识韩康。重来轩外绿阴合，煮酒银瓶得共尝。
来青堂
作者：凌云翰
朝代：元

容膝方谋屋数间，未应海岱异荆蛮。移家渐近前溪水，排闼平分隔岸山。锦瑟湘娥人不见，金茎汉雀自飞还。满帘草色琴书罢，独爱高人对我闲。
杨妃春睡图
作者：凌云翰
朝代：元

倦舞霓裳曲，曾教枕簟开。可怜魂梦短，不到蜀关西。
杨妃春睡图
作者：凌云翰
朝代：元

天生祸水灭炎精，能使君王万乘轻。不独昭阳有飞燕，玉环沉醉在华清。沉香亭北好风光，春色无端属海棠。纵使胭脂变成雪，莫教一片到渔阳。温泉浴罢力犹疲，睡足春风总不知。香冷马嵬坡下土，令人愁诵北征诗。三十六宫春昼长，杨花扑帐暖生香。美人毕竟成黄土，不及双丫识玉皇。
杨妃春睡图·其一
作者：凌云翰
朝代：元

天生祸水灭炎精，能使君王万乘轻。不独昭阳有飞燕，玉环沉醉在华清。
杨妃春睡图·其三
作者：凌云翰
朝代：元

温泉浴罢力犹疲，睡足春风总不知。香冷马嵬坡下土，令人愁诵北征诗。
杨妃春睡图·其二
作者：凌云翰
朝代：元

沉香亭北好风光，春色无端属海棠。纵使胭脂变成雪，莫教一片到渔阳。
杨妃春睡图·其四
作者：凌云翰
朝代：元

三十六宫春昼长，杨花扑帐暖生香。美人毕竟成黄土，不及双丫识玉皇。
杨懋臣以红墨梅二幅赠彦真命题其上
作者：凌云翰
朝代：元

珊瑚击碎冷无声，散作疏花点点明。远寄馀音溪上去，春风百里故人情。人到英溪识浚仪，寒窗索句重相思。江空岁晚无芳草，聊折琼瑶赠一枝。
杨懋臣以红墨梅二幅赠彦真命题其上·其一
作者：凌云翰
朝代：元
体裁：七言绝句

珊瑚击碎冷无声，散作疏花点点明。远寄馀音溪上去，春风百里故人情。
杨懋臣以红墨梅二幅赠彦真命题其上·其二
作者：凌云翰
朝代：元

人到英溪识浚仪，寒窗索句重相思。江空岁晚无芳草，聊折琼瑶赠一枝。
杨生溪居图
作者：凌云翰
朝代：元

满眼溪山庵尽开，草玄亭子半荒苔。如何秪写渔家意，不及扁舟载酒来。
松云图为吴以道赋
作者：凌云翰
朝代：元

云闲常尽日，松老不知年。甚似匡庐下，开亭待谪仙。
松云王为周元亮作露华清晓图同张一笑方竹居俞紫芝题其上
作者：凌云翰
朝代：元

爱菊渊明后鲜闻，濂溪孙子况能文。露华清晓凉如许，湿却松间一段云。
松月斋为张克敬赋
作者：凌云翰
朝代：元

斋前尽是长松树，山月来时分外清。龙吐大珠惟一颗，鸾窥圆镜欲三更。秋声径度窗棂响，夜色斜穿屋角明。不用乘槎天上去，且于江海老馀生。
松隐为屠景祥赋
作者：凌云翰
朝代：元

馀杭溪上多长松，雪气遥连天柱峰。蓝田自有韩子记，苍官不受秦人封。风传虚籁清俗耳，日食扶苓延好容。按图若遂归隐计，杖策许我来相从。
松雨斋为胡拱衡赋
作者：凌云翰
朝代：元

西山澹幽姿，脩眉亘天宇。飞来石上云，散作松间雨。前声犹淅沥，后势稍轩舞。风惊八月涛，地裂万雷鼓。斯须籁画息，惨淡形可睹。谁谓工之良，自觉心也苦。于焉名斋居，允矣好奇古。愿效谪仙吟，因之梦天姥。
松雪翁兰蕙
作者：凌云翰
朝代：元

干密花疏更作丛，深林空谷自春风。王孙去后多芳草，零落馀香茧纸中。翠转光风百里馀，吴兴画法宛如书。凄凉九辩无人诵，空忆中庭雪霁初。
松雪翁兰蕙·其一
作者：凌云翰
朝代：元

干密花疏更作丛，深林空谷自春风。王孙去后多芳草，零落馀香茧纸中。
松雪翁兰蕙·其二
作者：凌云翰
朝代：元

翠转光风百里馀，吴兴画法宛如书。凄凉九辩无人诵，空忆中庭雪霁初。
林塘幽乃会稽陈惟贤轩扁又号西畴因赠诗
作者：凌云翰
朝代：元

贺监湖头一曲开，林塘幽处著亭台。青山在上水在下，黄鸟自啼鸥自来。棋局不移长对奕，酒船才放即衔杯。会稽我昔曾游地，杖履何时得重陪。南陌东阡欲尽头，农人指点是西畴。风流我亦怀元亮，星聚谁能识太丘。春及岂无耕耨事，秋成还有稻粱谋。夕阳满地桑榆景，为看归鸦不下楼。
林塘幽乃会稽陈惟贤轩扁又号西畴因赠诗·其一
作者：凌云翰
朝代：元

贺监湖头一曲开，林塘幽处著亭台。青山在上水在下，黄鸟自啼鸥自来。棋局不移长对奕，酒船才放即衔杯。会稽我昔曾游地，杖履何时得重陪。
林塘幽乃会稽陈惟贤轩扁又号西畴因赠诗·其二
作者：凌云翰
朝代：元

南陌东阡欲尽头，农人指点是西畴。风流我亦怀元亮，星聚谁能识太丘。春及岂无耕耨事，秋成还有稻粱谋。夕阳满地桑榆景，为看归鸦不下楼。
林子山画二首 其一 春山趣游
作者：凌云翰
朝代：元

蹇驴随意踏苍苔，行到溪桥首重回。想得山家春尚早，过墙桃李未全开。
林子山画二首 其二 秋江意钓
作者：凌云翰
朝代：元

雨过矶头流水香，水深更放钓丝长。分明一段江南意，枫叶芦花共夕阳。
林子山画二首·春山趣游
作者：凌云翰
朝代：元

蹇驴随意踏苍苔，行到溪桥首重回。想得山家春尚早，过墙桃李未全开。雨过矶头流水香，水深更放钓丝长。分明一段江南意，枫叶芦花共夕阳。
林子山画菜上有蜗牛故及之
作者：凌云翰
朝代：元

晓畦春雨细如毛，菜本青肥挟土膏。叶底蜗牛曾湿久，诗人犹欲剌升高。
林子山诗意扇面
作者：凌云翰
朝代：元

门前春水碧如苔，不见鸥来见鹤来。翻意断桥曾唤渡，满身花雨荡舟回。
林泉读书图为徐质赋
作者：凌云翰
朝代：元

城里看山尽不如，廛居聊复拟幽居。道通天地方为学，志在林泉好读书。高架香浮芸帙乱，短檠光动竹窗虚。公侯已卜他年事，况是徐卿积善馀。
枯木立雀图
作者：凌云翰
朝代：元

木杪怜孤雀，蓬蒿亦可依。好于生处乐，何用履危机。
枯木竹石
作者：凌云翰
朝代：元

脩篁美如君子，古木秀似衰翁。赖有米家石丈，挥毫正待南宫。
枯林墨蕙
作者：凌云翰
朝代：元

转蕙光风百里馀，空庭曾见雪消初。数丛一干谁能写，笔法浑如贝叶书。
柯敬仲墨竹
作者：凌云翰
朝代：元

闻韶曾见凤来仪，回首苍梧又一时。写出竹枝歌外意，楚云湘水不胜悲。
柯敬仲枯木竹石
作者：凌云翰
朝代：元

欲问奎章石，无言似照头。竹昏虞庙晚，木落洞庭秋。楚客心偏苦，湘娥黛正愁。百年成俛仰，题画忆丹丘。
柯敬仲竹为陈常仲赋
作者：凌云翰
朝代：元

奎章阁下日谈经，曾写幽姿上御屏。云暗苍梧清泪尽，空教瑶瑟怨湘灵。
柳塘春水图
作者：凌云翰
朝代：元

杨柳池塘春昼迟，画船犹记听黄鹂。飞花又逐东流去，消尽年光总不知。
柳庄为会稽薛德明赋
作者：凌云翰
朝代：元

几年种柳绕村庄，翠色参天百尺长。垂叶正当高士宅，飞花还过别人墙。能诗杜甫憎春晓，嗜酒陶潜爱午凉。何日棹航来鉴曲，据舷吹笛看湖光。
柳氏双婺卷
作者：凌云翰
朝代：元

姑妇孀居守寂寥，闭门风雨任飘摇。柳因秋早惊先落，松到岁寒知后凋。一寸丹心同耿耿，百年华发共萧萧。由来节义关名教，看取曹娥庙下潮。
栖鹤斋诗为丁虚一赋
作者：凌云翰
朝代：元

仙禽变化出胚胎，栖室琳宫丈室开。七日缑山期一见，千年华表记重来。身轻白雪闲依竹，顶重丹砂误啄苔。龙虎真人新著号，会乘骐骥到迁莱。
桂娥梅仙二图
作者：凌云翰
朝代：元

金栗平铺满树头，画阑西畔月如钩。风鬟雾鬓归来晚，折得天香总是秋。倚树仙人是阿谁，雪肤花貌认参差。恐惊青鸟枝头梦，玉笛拈来不敢吹。
桂娥梅仙二图·其一
作者：凌云翰
朝代：元

金栗平铺满树头，画阑西畔月如钩。风鬟雾鬓归来晚，折得天香总是秋。
桂娥梅仙二图·其二
作者：凌云翰
朝代：元

倚树仙人是阿谁，雪肤花貌认参差。恐惊青鸟枝头梦，玉笛拈来不敢吹。
桂月凭阑
作者：凌云翰
朝代：元

银屏深掩烛烧残，金粟枝头玉露寒。阵阵西风吹不断，肯教闲却画阑杆。
梁大用所作青松红梅二画
作者：凌云翰
朝代：元

仙馆长松老更奇，过门曾见出墙枝。谁传月下蛟龙影，应有风雷起砚池。占得魁名即赐绯，调羹心事尚依依。玉堂别有如椽笔，更待春风为发挥。
梁大用所作青松红梅二画·其一
作者：凌云翰
朝代：元

仙馆长松老更奇，过门曾见出墙枝。谁传月下蛟龙影，应有风雷起砚池。
梁大用所作青松红梅二画·其二
作者：凌云翰
朝代：元

占得魁名即赐绯，调羹心事尚依依。玉堂别有如椽笔，更待春风为发挥。
梅
作者：凌云翰
朝代：元

罗浮谁写梦中春，便觉芳香暗袭人。不整缟衣风外舞，水边来倩为传神。蛾眉淡扫玉纤纤，碧海春浓酒正酣。青羽无端啼月溶，令人日夜忆江南。
梅·其一
作者：凌云翰
朝代：元

罗浮谁写梦中春，便觉芳香暗袭人。不整缟衣风外舞，水边来倩为传神。
梅·其二
作者：凌云翰
朝代：元

蛾眉淡扫玉纤纤，碧海春浓酒正酣。青羽无端啼月溶，令人日夜忆江南。
梅仙图
作者：凌云翰
朝代：元

曾向松林梦美人，雪肤花貌认来真。一声横玉惊么凤，枝北枝南总是春。
梅月水仙图
作者：凌云翰
朝代：元

形影相看愈觉真，花中人是月中人。丹青想像惊鸿态，不及思王赋洛神。
梅花清梦为沈士敬赋
作者：凌云翰
朝代：元

香凝燕寝宵未分，急雨打窗浑不闻。美人忆在湘江水，行路恍隔梨花云。残灯纸帐尚知我，落月屋梁疑见君。西湖东阁两奇绝，眼中蝴蝶何纷纷。
梅雪四律代张翚徐术陆平沈廉赋
作者：凌云翰
朝代：元

北风日日吼枯株，点检春光定有无。半树里深犹妩媚，一枝檠重更模糊。芳香未露还因冷，疏影浑迷不为晡。想得孤山人迹灭，扁舟谁复访林逋。天教姑射会滕神，邂垢相逢自主宾。纵使积成三尺冻，如何藏得一分春。饥乌啄处栖难定，么凤飞来认未真。蜡屐正愁山路滑，无由重折赠诗人。梅开岂与雪相谋，雪到梅边分外幽。算老只除松强项，论交还使竹低头。增添冷艳疑临镜，封闭寒香不入楼。对此一时清兴发，西湖船胜剡溪舟。老干柔条被雪封，五花还与六花重。从渠易改清癯态，到底难藏冷淡容。弄色却非怜冻雀，收香长是误寒蜂。何如插向铜鉼里，煮水煎茶兴更浓。
梅雪四律代张翚徐术陆平沈廉赋·其一
作者：凌云翰
朝代：元

北风日日吼枯株，点检春光定有无。半树里深犹妩媚，一枝檠重更模糊。芳香未露还因冷，疏影浑迷不为晡。想得孤山人迹灭，扁舟谁复访林逋。
梅雪四律代张翚徐术陆平沈廉赋·其三
作者：凌云翰
朝代：元

梅开岂与雪相谋，雪到梅边分外幽。算老只除松强项，论交还使竹低头。增添冷艳疑临镜，封闭寒香不入楼。对此一时清兴发，西湖船胜剡溪舟。
梅雪四律代张翚徐术陆平沈廉赋·其二
作者：凌云翰
朝代：元

天教姑射会滕神，邂垢相逢自主宾。纵使积成三尺冻，如何藏得一分春。饥乌啄处栖难定，么凤飞来认未真。蜡屐正愁山路滑，无由重折赠诗人。
梅雪四律代张翚徐术陆平沈廉赋·其四
作者：凌云翰
朝代：元

老干柔条被雪封，五花还与六花重。从渠易改清癯态，到底难藏冷淡容。弄色却非怜冻雀，收香长是误寒蜂。何如插向铜鉼里，煮水煎茶兴更浓。
梨花画鸠图
作者：凌云翰
朝代：元

年年寒食节，院落梨花吐。何处鹁鸠鸣，纱窗夜来雨。
槐阴书舍为四明王德修赋
作者：凌云翰
朝代：元

问讯城东地，三槐德又新。谁知种树者，自是读书人。阴满晋公舍，芳连孟氏邻。象山游学处，相对碧嶙峋。
樵云
作者：凌云翰
朝代：元

伐木丁丁山径通，林深长觉昼冥濛。栋梁自挟扶舆气，斤斧全收造化功。莘野谩耕十亩雨，渭川空钓一丝风。谁知作楫为林者，只在商岩版筑中。
橐驼图
作者：凌云翰
朝代：元

内山高并两峰寒，万里毡裘雪未乾。今日江南人见惯，不须常展画图看。
次俞子中病起韵
作者：凌云翰
朝代：元

桐江清隐客，头白太平时。每唱紫芝曲，闲临碧落碑。无愁何用解，示病不须医。恐有登高兴，先期报我知。
次张一中赠友诗韵
作者：凌云翰
朝代：元

清朝有道野无贤，乔木新莺屡见迁。秋色遥连萧寺树，虹光下射米家船。一壶浮蚁倾杯美，三尺肥鲈入馔鲜。幕府长官才思敏，草书诗句满花笺。
次张行中见寄韵
作者：凌云翰
朝代：元

巧言如簧自口出，含沙射影过于蜮。不思黄鸟嘤其鸣，返效青蝇白者黑。自非蟠根别利器，真以委形同槁木。偶然得集类武陵，率尔成章道长吉。策足便可登要津，高举惟须振六翮。文从字顺乃立言，意会神交岂容默。跃冶每怪不祥金，剖璞姑怜三献玉。寂寥颇若大音希，浑厚真如元气毓。追逐还能到李杜，压倒何须论元白。悦理自信犹悦刍，好德谁能如好色。六义端因诗序知，千虑却同愚者得。会当载酒过子云，况有候芭作玄足。
次徐总制浙江亭剩柳诗韵
作者：凌云翰
朝代：元

论射江亭当午日，沙头雨过少轻尘。七重札透威无敌，两石弓开臂有神。地插绿杨云叶小，腰悬白羽雪花新。他时会见天山定，肯让凌烟第一人。
次徐总制韵
作者：凌云翰
朝代：元

柳绕沙堤花绕城，千门万户赏春晴。谁知画戟凝香处，人与湖山一样清。燕子来时花满城，海棠丝雨半笼晴。行人最爱西湖水，流入官河也自清。
次徐总制韵·其一
作者：凌云翰
朝代：元

柳绕沙堤花绕城，千门万户赏春晴。谁知画戟凝香处，人与湖山一样清。
次徐总制韵·其二
作者：凌云翰
朝代：元

燕子来时花满城，海棠丝雨半笼晴。行人最爱西湖水，流入官河也自清。
次无溢满上人纪梦诗韵
作者：凌云翰
朝代：元

上人梦赴天王供，兰若依稀似五台。地布黄金龙象出，笙吹白玉凤鸾来。贝多叶古人能诵，优钵花繁孰与栽。出定了知身是幻，袈裟从此不须裁。
次杨仲弘宗阳宫对月韵
作者：凌云翰
朝代：元

古月只同今月看，月华更好岁华更。露凝仙掌横秋气，云度天河学水声。金母自来青鸟使，玉童对按紫鸾笙。箫台占断蓬壶景，何必重寻海上瀛。
次韵周公辅游东阳东岘因其所述之实而赋之
作者：凌云翰
朝代：元

每到看山眼倍明，况蓬东岘有馀清。一时桂棹沙头拾，三日篮舆道上行。事业每因多难见，文章端为不平鸣。作亭曾拟羊公祜，莫道当时独好名。
次韵周公辅游东阳东岘因其所述之实而赋之
作者：凌云翰
朝代：元

置守当年为罢侯，剖符皆是帝王州。一瓢挂在长松下，方信箕山有许由。旧说东阳山水郡，邑中济济盛宾僚。能令百里无愁叹，未足涓埃答圣朝。
次韵周公辅游东阳东岘因其所述之实而赋之·其一
作者：凌云翰
朝代：元
体裁：七言绝句

置守当年为罢侯，剖符皆是帝王州。一瓢挂在长松下，方信箕山有许由。
次韵周公辅游东阳东岘因其所述之实而赋之·其二
作者：凌云翰
朝代：元

旧说东阳山水郡，邑中济济盛宾僚。能令百里无愁叹，未足涓埃答圣朝。
次韵张伯雨天一井阑诗元金荪璧积庆冈物后在开元宫黄蔑楼今在王景周东圃万文远先作予因和之
作者：凌云翰
朝代：元

玉阑铁画任歌斜，岂有人讥挂树蛇。曾见坠星疑此石，相随落月是谁家。辘轳声动晨牵绠，沆瀣光生夜浴砂。阅尽开元到东圃，红楼翠幕不须誇。
次韵范石湖田园杂兴诗六十首 冬日十二首之一 其四十九
作者：凌云翰
朝代：元
体裁：七言绝句

新居添得屋茅高，梅柳栽成似蜀郊。岁晚归来无一事，小窗闲看鹊营巢。
次韵范石湖田园杂兴诗六十首 冬日十二首之七 其五十五
作者：凌云翰
朝代：元
体裁：七言绝句

紫芥九宜配白菘，响生牙颊味偏浓。拟同坡老残年饱，肯教何曾一日供。
次韵范石湖田园杂兴诗六十首 冬日十二首之三 其五十一
作者：凌云翰
朝代：元
体裁：七言绝句

新筑书堂荫白茅，萧然终胜老禅寮。雪天最爱风敲竹，似向瑶台听凤箫。
次韵范石湖田园杂兴诗六十首 冬日十二首之九 其五十七
作者：凌云翰
朝代：元
体裁：七言绝句

晓起惊看雪拥门，地炉火煖自添春。交游岁晚俱零落，谁复扁舟访故人。
次韵范石湖田园杂兴诗六十首 冬日十二首之二 其五十
作者：凌云翰
朝代：元
体裁：七言绝句

年来读易太冬烘，赖有先贤为启蒙。三十六宫都历遍，眼中物物是春风。
次韵范石湖田园杂兴诗六十首 冬日十二首之五 其五十三
作者：凌云翰
朝代：元
体裁：七言绝句

归隐方谋一亩宫，论交溪友与园公。春风会到门前柳，好插长条满屋东。
次韵范石湖田园杂兴诗六十首 冬日十二首之八 其五十六
作者：凌云翰
朝代：元
体裁：七言绝句

久客偏谙闾里情，每逢邻叟即班荆。浊醪酿得邀人吃，为喜今秋万宝成。
次韵范石湖田园杂兴诗六十首 冬日十二首之六 其五十四
作者：凌云翰
朝代：元
体裁：七言绝句

溪头冻合雪风晴，寒袭重裘一气凝。谁把玻瓈都击碎，定知渔榜晚收冰。
次韵范石湖田园杂兴诗六十首 冬日十二首之十 其五十八
作者：凌云翰
朝代：元
体裁：七言绝句

不眠吟苦爱更长，石鼎煎茶满注汤。诗句欲成缘底事，梅花隔屋暗吹香。
次韵范石湖田园杂兴诗六十首 冬日十二首之十一 其五十九
作者：凌云翰
朝代：元
体裁：七言绝句

苍朮频烧烟雾蒸，紫藤初爇蕙兰清。岁除却忆升平夜，萧鼓喧喧满凤城。
次韵范石湖田园杂兴诗六十首 冬日十二首之十二 其六十
作者：凌云翰
朝代：元
体裁：七言绝句

人事匆匆岁月催，检残官历待春来。已闻树里琴声变，更看天边斗柄回。
次韵范石湖田园杂兴诗六十首 冬日十二首之四 其五十二
作者：凌云翰
朝代：元
体裁：七言绝句

门外沙寒月半笼，柴荆元不置帘栊。年来闲气都消尽，坐对书灯一点红。
次韵范石湖田园杂兴诗六十首 夏日十二首之一 其二十五
作者：凌云翰
朝代：元
体裁：七言绝句

重重绿叶障林肥，点点黄花入麦稀。绝似辋川图画里，水田时有鹭鹚飞。
次韵范石湖田园杂兴诗六十首 夏日十二首之七 其三十一
作者：凌云翰
朝代：元
体裁：七言绝句

屋后方池可沤麻，暗分流水过邻家。人间有地皆堪隐，不独青门好种瓜。
次韵范石湖田园杂兴诗六十首 夏日十二首之三 其二十七
作者：凌云翰
朝代：元
体裁：七言绝句

闲看行蚁上苔钱，日永依稀似小年。麦饭正香葵菜熟，祗将耕凿报尧天。
次韵范石湖田园杂兴诗六十首 夏日十二首之九 其三十三
作者：凌云翰
朝代：元
体裁：七言绝句

浊酒倾来白似浆，葛中新漉手犹香。溪泉冷浸荷筒饮，共向槐阴纳晚凉。
次韵范石湖田园杂兴诗六十首 夏日十二首之二 其二十六
作者：凌云翰
朝代：元
体裁：七言绝句

乱蛙声急雨声寒，坐拥衾裯尚觉单。畎亩却思天下事，几时民受一分宽。
次韵范石湖田园杂兴诗六十首 夏日十二首之五 其二十九
作者：凌云翰
朝代：元
体裁：七言绝句

人生出处在知几，西塞山空鹭自飞。学取玄真归隐好，钓船闲理绿蓑衣。
次韵范石湖田园杂兴诗六十首 夏日十二首之八 其三十二
作者：凌云翰
朝代：元
体裁：七言绝句

水亭傍午好追凉，白鸟飞来玉一双。脩竹似嫌炎暑近，并移清影过南窗。
次韵范石湖田园杂兴诗六十首 夏日十二首之六 其三十
作者：凌云翰
朝代：元
体裁：七言绝句

略彴歌斜跨浅流，茅茨萧洒枕清沟。绿阴满地无来客，忽听蝉声起树头。
次韵范石湖田园杂兴诗六十首 夏日十二首之十 其三十四
作者：凌云翰
朝代：元
体裁：七言绝句

角巾微服恣游嬉，偶值溪翁得缓归。独有蜻蜓如对客，一双时掠钓丝飞。
次韵范石湖田园杂兴诗六十首 夏日十二首之十一 其三十五
作者：凌云翰
朝代：元
体裁：七言绝句

千亩荒烟傍晓锄，源头水少每忧枯。何如老子书田好，纵使丰年不上租。
次韵范石湖田园杂兴诗六十首 夏日十二首之十二 其三十六
作者：凌云翰
朝代：元
体裁：七言绝句

人间三伏畏骄阳，我独观书爱日长。为问此时何所乐，暑风凉簟竹方床。
次韵范石湖田园杂兴诗六十首 夏日十二首之四 其二十八
作者：凌云翰
朝代：元
体裁：七言绝句

稻秧新插绿如波，正值田头雨一蓑。未到秋成先有望，差科不比去年多。
次韵范石湖田园杂兴诗六十首 春日十二首之一 其一
作者：凌云翰
朝代：元
体裁：七言绝句

夜听檐声似雨声，晚窗操笔喜诗成。东风消尽门前雪，又见墙阴荠菜生。
次韵范石湖田园杂兴诗六十首 春日十二首之七 其七
作者：凌云翰
朝代：元
体裁：七言绝句

高陂分水出湾头，宿雨晴时好放舟。闻说春山多胜事，几时寻壑入经丘。
次韵范石湖田园杂兴诗六十首 春日十二首之三 其三
作者：凌云翰
朝代：元
体裁：七言绝句

草芽雨后一番青，处处郊原趁雨耕。我亦村居聊避俗，傍人错比晋渊明。
次韵范石湖田园杂兴诗六十首 春日十二首之九 其九
作者：凌云翰
朝代：元
体裁：七言绝句

野蔌村醪暂遣怀，每呼邻叟尽馀杯。醉来却倚柴门立，闲数昏鸦几个回。
次韵范石湖田园杂兴诗六十首 春日十二首之二 其二
作者：凌云翰
朝代：元
体裁：七言绝句

桃杏何曾羯鼓催，春风先后自吹开。为怜红影临清泚，不惜芒鞋得得来。
次韵范石湖田园杂兴诗六十首 春日十二首之五 其五
作者：凌云翰
朝代：元
体裁：七言绝句

连宵急雨送轻雷，又见郊原草色回。此去城门三十里，踏青能有几人来。
次韵范石湖田园杂兴诗六十首 春日十二首之八 其八
作者：凌云翰
朝代：元
体裁：七言绝句

筠笼采摘小童回，樱豆堆盘杂笋梅。正尔客怀寥落甚，不妨频覆掌中杯。
次韵范石湖田园杂兴诗六十首 春日十二首之六 其六
作者：凌云翰
朝代：元
体裁：七言绝句

花柳村村社鼓喧，花含宿雨柳含烟。野夫何处堪行乐，不是花边即柳边。
次韵范石湖田园杂兴诗六十首 春日十二首之十 其十
作者：凌云翰
朝代：元
体裁：七言绝句

春日田家始作劳，下乡胥吏苦频搔。如何学得仙源隐，不种桑麻只种桃。
次韵范石湖田园杂兴诗六十首 春日十二首之十一 其十一
作者：凌云翰
朝代：元
体裁：七言绝句

断岸防颓费石包，雨声又听响中宵。杏花零落飘香远，明日扶筇度石桥。
次韵范石湖田园杂兴诗六十首 春日十二首之十二 其十二
作者：凌云翰
朝代：元
体裁：七言绝句

积雨初乾理菜畦，味含膏土胜酥肥。野夫不厌根频嚼，惭愧村童日摘归。
次韵范石湖田园杂兴诗六十首 春日十二首之四 其四
作者：凌云翰
朝代：元
体裁：七言绝句

村扉寂寂掩荆柴，雨阻清明客少来。自把新茶试新火，喜看榆柳变炉灰。
次韵范石湖田园杂兴诗六十首 晚春十二首之一 其十三
作者：凌云翰
朝代：元
体裁：七言绝句

木奴花发四邻香，静里偏知日晷长。坐久出门看野色，乱山平处是钱唐。
次韵范石湖田园杂兴诗六十首 晚春十二首之七 其十九
作者：凌云翰
朝代：元
体裁：七言绝句

水村高下自成围，处处人家白板扉。榆荚杨花正无赖，等闲又欲送春归。
次韵范石湖田园杂兴诗六十首 晚春十二首之三 其十五
作者：凌云翰
朝代：元
体裁：七言绝句

春色相将到楝花，柴门深掩似山家。日长无事琴书罢，纱帽笼头自煮茶。
次韵范石湖田园杂兴诗六十首 晚春十二首之九 其二十一
作者：凌云翰
朝代：元
体裁：七言绝句

水面秧针长绿茸，雨馀樱颗染深红。东皋伫想生盈陌，西蜀应知赠满笼。
次韵范石湖田园杂兴诗六十首 晚春十二首之二 其十四
作者：凌云翰
朝代：元
体裁：七言绝句

狂蜂浪蝶尚飞翻，春去浑无一点痕。秪有东风知客意，乱吹花片拥篱根。
次韵范石湖田园杂兴诗六十首 晚春十二首之五 其十七
作者：凌云翰
朝代：元
体裁：七言绝句

田头纵步午风凉，陂水青青浸稻秧。爱杀檐前双燕子，落花多处得泥香。
次韵范石湖田园杂兴诗六十首 晚春十二首之八 其二十
作者：凌云翰
朝代：元
体裁：七言绝句

门外都无车马尘，绿阴幽草与时新。小窗日日风兼雨，赖有蔷薇占得春。
次韵范石湖田园杂兴诗六十首 晚春十二首之六 其十八
作者：凌云翰
朝代：元
体裁：七言绝句

蚕事忙时三月中，苍苔门径少人踪。抱篮知是谁家女，偶向柔柔陌上逢。
次韵范石湖田园杂兴诗六十首 晚春十二首之十 其二十二
作者：凌云翰
朝代：元
体裁：七言绝句

晴云满户日光迟，柏子烧残火渐微。人在小轩闲读易，一双蝴蝶上阶飞。
次韵范石湖田园杂兴诗六十首 晚春十二首之十一 其二十三
作者：凌云翰
朝代：元
体裁：七言绝句

酴醾压架雪成堆，一日须看一百回。满袖清香浑不记，却怜蜂蝶趁人来。
次韵范石湖田园杂兴诗六十首 晚春十二首之十二 其二十四
作者：凌云翰
朝代：元
体裁：七言绝句

雨中红迤晓来稀，愁见花飞镇掩扉。不是杜鹃啼彻夜，无人知道又春归。
次韵范石湖田园杂兴诗六十首 晚春十二首之四 其十六
作者：凌云翰
朝代：元
体裁：七言绝句

林绕方塘水绕洲，杖藜随处得迢游。却嫌薄暮东风急，便觉经寒似麦秋。
次韵范石湖田园杂兴诗六十首 秋日十二首之一 其三十七
作者：凌云翰
朝代：元
体裁：七言绝句

东轩睡足日初红，起汲清泉灌菊丛。不是幽人勤种植，要看佳卉傲秋风。
次韵范石湖田园杂兴诗六十首 秋日十二首之七 其四十三
作者：凌云翰
朝代：元
体裁：七言绝句

一棹夷犹任野夫，苕乡人号小西湖。鸡头菱角随时有，桂子荷花此地无。
次韵范石湖田园杂兴诗六十首 秋日十二首之三 其三十九
作者：凌云翰
朝代：元
体裁：七言绝句

巧夕争看织女机，彩云销尽不成衣。如何村落柴门外，乌鹊都无一个飞。
次韵范石湖田园杂兴诗六十首 秋日十二首之九 其四十五
作者：凌云翰
朝代：元
体裁：七言绝句

酿酒盈缸粟满仓，秪将辛苦度星霜。诗书教子如何似，羡杀燕山窦十郎。
次韵范石湖田园杂兴诗六十首 秋日十二首之二 其三十八
作者：凌云翰
朝代：元
体裁：七言绝句

晚凉何处听秋声，脩竹千竿翠绕扃。自起开窗看微月，风萤撩乱一池星。
次韵范石湖田园杂兴诗六十首 秋日十二首之五 其四十一
作者：凌云翰
朝代：元
体裁：七言绝句

行道真如行路难，归来依旧客毡寒。灯前笑对家童说，恰似琴川作冷官。
次韵范石湖田园杂兴诗六十首 秋日十二首之八 其四十四
作者：凌云翰
朝代：元
体裁：七言绝句

田家望望待升平，甲子欣逢烂熳晴。茅舍竹篱还自好，此身不愿谒承明。
次韵范石湖田园杂兴诗六十首 秋日十二首之六 其四十二
作者：凌云翰
朝代：元
体裁：七言绝句

雨后晴空碧四垂，斜阳却与乱山宜。怪来举目浑无碍，正是秋风落叶时。
次韵范石湖田园杂兴诗六十首 秋日十二首之十 其四十六
作者：凌云翰
朝代：元
体裁：七言绝句

自笑迷方著处家，去年犹记客天涯。今朝又是重阳节，鐏有新醪菊有花。
次韵范石湖田园杂兴诗六十首 秋日十二首之十一 其四十七
作者：凌云翰
朝代：元
体裁：七言绝句

琴川官舍漫多鱼，却忆松江巨口鲈。偶见秋风动归兴，不知还是季鹰无。
次韵范石湖田园杂兴诗六十首 秋日十二首之十二 其四十八
作者：凌云翰
朝代：元
体裁：七言绝句

欲避兵尘不厌深，远携琴剑到梅林。绿樽紫蟹聊消日，喜有床头未尽金。
次韵范石湖田园杂兴诗六十首 秋日十二首之四 其四十
作者：凌云翰
朝代：元
体裁：七言绝句

坐对疏林日渐低，闲看归鸟正高飞。野夫自为吟诗苦，不是悲秋减带围。
次韵范石湖田园杂兴诗六十首·春日十二首之一
作者：凌云翰
朝代：元

夜听檐声似雨声，晚窗操笔喜诗成。东风消尽门前雪，又见墙阴荠菜生。桃杏何曾羯鼓催，春风先后自吹开。为怜红影临清泚，不惜芒鞋得得来。草芽雨后一番青，处处郊原趁雨耕。我亦村居聊避俗，傍人错比晋渊明。村扉寂寂掩荆柴，雨阻清明客少来。自把新茶试新火，喜看榆柳变炉灰。连宵急雨送轻雷，又见郊原草色回。此去城门三十里，踏青能有几人来。花柳村村社鼓喧，花含宿雨柳含烟。野夫何处堪行乐，不是花边即柳边。高陂分水出湾头，宿雨晴时好放舟。闻说春山多胜事，几时寻壑入经丘。筠笼采摘小童回，樱豆堆盘杂笋梅。正尔客怀寥落甚，不妨频覆掌中杯。野蔌村醪暂遣怀，每呼邻叟尽馀杯。醉来却倚柴门立，闲数昏鸦几个回。春日田家始作劳，下乡胥吏苦频搔。如何学得仙源隐，不种桑麻只种桃。断岸防颓费石包，雨声又听响中宵。杏花零落飘香远，明日扶筇度石桥。积雨初乾理菜畦，味含膏土胜酥肥。野夫不厌根频嚼，惭愧村童日摘归。木奴花发四邻香，静里偏知日晷长。坐久出门看野色，乱山平处是钱唐。狂蜂浪蝶尚飞翻，春去浑无一点痕。秪有东风知客意，乱吹花片拥篱根。春色相将到楝花，柴门深掩似山家。日长无事琴书罢，纱帽笼头自煮茶。林绕方塘水绕洲，杖藜随处得迢游。却嫌薄暮东风急，便觉经寒似麦秋。田头纵步午风凉，陂水青青浸稻秧。爱杀檐前双燕子，落花多处得泥香。蚕事忙时三月中，苍苔门径少人踪。抱篮知是谁家女，偶向柔柔陌上逢。水村高下自成围，处处人家白板扉。榆荚杨花正无赖，等闲又欲送春归。门外都无车马尘，绿阴幽草与时新。小窗日日风兼雨，赖有蔷薇占得春。水面秧针长绿茸，雨馀樱颗染深红。东皋伫想生盈陌，西蜀应知赠满笼。晴云满户日光迟，柏子烧残火渐微。人在小轩闲读易，一双蝴蝶上阶飞。酴醾压架雪成堆，一日须看一百回。满袖清香浑不记，却怜蜂蝶趁人来。雨中红迤晓来稀，愁见花飞镇掩扉。不是杜鹃啼彻夜，无人知道又春归。重重绿叶障林肥，点点黄花入麦稀。绝似辋川图画里，水田时有鹭鹚飞。乱蛙声急雨声寒，坐拥衾裯尚觉单。畎亩却思天下事，几时民受一分宽。闲看行蚁上苔钱，日永依稀似小年。麦饭正香葵菜熟，祗将耕凿报尧天。稻秧新插绿如波，正值田头雨一蓑。未到秋成先有望，差科不比去年多。人生出处在知几，西塞山空鹭自飞。学取玄真归隐好，钓船闲理绿蓑衣。略彴歌斜跨浅流，茅茨萧洒枕清沟。绿阴满地无来客，忽听蝉声起树头。屋后方池可沤麻，暗分流水过邻家。人间有地皆堪隐，不独青门好种瓜。水亭傍午好追凉，白鸟飞来玉一双。脩竹似嫌炎暑近，并移清影过南窗。浊酒倾来白似浆，葛中新漉手犹香。溪泉冷浸荷筒饮，共向槐阴纳晚凉。角巾微服恣游嬉，偶值溪翁得缓归。独有蜻蜓如对客，一双时掠钓丝飞。千亩荒烟傍晓锄，源头水少每忧枯。何如老子书田好，纵使丰年不上租。人间三伏畏骄阳，我独观书爱日长。为问此时何所乐，暑风凉簟竹方床。东轩睡足日初红，起汲清泉灌菊丛。不是幽人勤种植，要看佳卉傲秋风。晚凉何处听秋声，脩竹千竿翠绕扃。自起开窗看微月，风萤撩乱一池星。巧夕争看织女机，彩云销尽不成衣。如何村落柴门外，乌鹊都无一个飞。坐对疏林日渐低，闲看归鸟正高飞。野夫自为吟诗苦，不是悲秋减带围。行道真如行路难，归来依旧客毡寒。灯前笑对家童说，恰似琴川作冷官。雨后晴空碧四垂，斜阳却与乱山宜。怪来举目浑无碍，正是秋风落叶时。一棹夷犹任野夫，苕乡人号小西湖。鸡头菱角随时有，桂子荷花此地无。田家望望待升平，甲子欣逢烂熳晴。茅舍竹篱还自好，此身不愿谒承明。酿酒盈缸粟满仓，秪将辛苦度星霜。诗书教子如何似，羡杀燕山窦十郎。自笑迷方著处家，去年犹记客天涯。今朝又是重阳节，鐏有新醪菊有花。琴川官舍漫多鱼，却忆松江巨口鲈。偶见秋风动归兴，不知还是季鹰无。欲避兵尘不厌深，远携琴剑到梅林。绿樽紫蟹聊消日，喜有床头未尽金。新居添得屋茅高，梅柳栽成似蜀郊。岁晚归来无一事，小窗闲看鹊营巢。年来读易太冬烘，赖有先贤为启蒙。三十六宫都历遍，眼中物物是春风。新筑书堂荫白茅，萧然终胜老禅寮。雪天最爱风敲竹，似向瑶台听凤箫。门外沙寒月半笼，柴荆元不置帘栊。年来闲气都消尽，坐对书灯一点红。归隐方谋一亩宫，论交溪友与园公。春风会到门前柳，好插长条满屋东。溪头冻合雪风晴，寒袭重裘一气凝。谁把玻瓈都击碎，定知渔榜晚收冰。紫芥九宜配白菘，响生牙颊味偏浓。拟同坡老残年饱，肯教何曾一日供。久客偏谙闾里情，每逢邻叟即班荆。浊醪酿得邀人吃，为喜今秋万宝成。晓起惊看雪拥门，地炉火煖自添春。交游岁晚俱零落，谁复扁舟访故人。不眠吟苦爱更长，石鼎煎茶满注汤。诗句欲成缘底事，梅花隔屋暗吹香。苍朮频烧烟雾蒸，紫藤初爇蕙兰清。岁除却忆升平夜，萧鼓喧喧满凤城。人事匆匆岁月催，检残官历待春来。已闻树里琴声变，更看天边斗柄回。
江山图为傅德让赋
作者：凌云翰
朝代：元

江上愁心曾有赋，烟江叠嶂偶成图。丹青自可追小李，翰墨谁能继大苸。野店山桥吟杖短，桃花流水钓舟孤。人生适志真名语，命驾归来不为鲈。
江山高远图为马宪章赋
作者：凌云翰
朝代：元

万里江山万里舟，烟云竹树远相缪。何人写出无穷意，似记当年太史游。
沁园春·嘲昆季析居
作者：凌云翰
朝代：元

树上凌霄，堂前紫荆，秋来尚芳。柰牝鸡晨语，鹡鸰憔悴，妖狐昼啸，鸿雁分张。仁智匪周，喜忧非舜，一旦天伦忍遂忘。如何好，望松楸感泣，桑梓悲伤。古今祸起专房。总一国、犹然况一乡。家有妇人，岂无长舌，世无男子，谁有刚肠。树大枝分，瓜熟蒂落，此语应非是义方。聊书此，要惩鉴诫，不在文章。
沈养性画
作者：凌云翰
朝代：元

长虹如瀑蛎如山，万竹深藏屋数间。夜半秋声最堪听，抱琴来此不须还。
沈思礼画
作者：凌云翰
朝代：元

渔在江湖樵在林，相逢肯信有机心。沙鸥尚未能忘我，飞过云山不可寻。隔水楼台映翠微，山桃风暖欲花飞。一溪春水深无主，却被诗人载得归。
沈思礼画·其一
作者：凌云翰
朝代：元

渔在江湖樵在林，相逢肯信有机心。沙鸥尚未能忘我，飞过云山不可寻。
沈思礼画·其二
作者：凌云翰
朝代：元

隔水楼台映翠微，山桃风暖欲花飞。一溪春水深无主，却被诗人载得归。
沈景王画
作者：凌云翰
朝代：元

云压春山远更低，心知是画德空迷。林间亭子无人到，雨脚垂垂欲度溪。
沈炜扇上竹
作者：凌云翰
朝代：元

昔人种竹绕东村，雨后曾看长子孙。春梦觉来纨扇在，晓风凉月重销魂。
沈绍宗东图轩
作者：凌云翰
朝代：元

隐候美孙子，学古将入官。长以空洞腹，负此苜蓿盘。轩东地颇衍，日出作愈艰。偶得树艺术，永充朝夕箪。种蔬不欲密，瘦地方易殚。种蔬不欲稀，粝食味易阑。学圃固云陋，灌园乃所安。杞菊春可揽，葵藿时加餐。之子方挟策，同寅俟弹冠。不爱东门瓜，不爱九畹兰。爱此菽水奉，宜尔萱亲欢。有圃当耕锄，有田可游观。一朝蠖之屈，九万鹏斯抟。相期阆风上，高步青云端。
洗马图
作者：凌云翰
朝代：元

层冰蹙裂度交河，天马谁能更作歌。却忆少陵诗思好，乱蝉鸣处晚凉多。
洛神图
作者：凌云翰
朝代：元

嬉游湍濑采玄芝，罗袜淩波不自持。毕竟形容何所似，玉芙蓉在碧琉璃。
洛神图
作者：凌云翰
朝代：元

子建才名托楚辞，为因留枕寄相思。泱泱洛水清无底，谁见惊鸿照影时。
洪武壬子夏六月望日赍诏新城事竣县令徐安卿邀饮池上出诗见示因次其韵时故友袁彦善为本县训导故及之
作者：凌云翰
朝代：元

山雨留樽记此来，临池儗泛碧筒杯。邑中故友能相间，阶下宜男方半开。胜日偶陪珍日醉，轻风又送彩舟回。圣王宵旰忧民瘼，会见新萌发旧荄。
洪武甲寅冬十二月祀岳王仁和知县四明陈子善先生夜宿祠下有作因次其韵
作者：凌云翰
朝代：元

我行古剑关前路，正见岳王坟上树。坟前湖水日夜东，万古不流忠烈去。汴梁城里胡尘飞，炎精一蔽天无辉。宫墙烟柳自春昼，画梁燕子将谁依。新愁又到西湖柳，万缕黄金拂人首。长条折取赠行人，谁酹英雄一樽酒。四弦弹出陌上花，推手为琵却手琶。坡仙有语谁解道，独歌缓缓妾还家。往古来今无限思，欲著春风恐无地。杜鹃秪解管兴亡，蝴蝶何曾知寤寐。可怜冻雀纥干山，致身不似艮岳间。翠华已见去冉冉，琼佩无复来珊珊。西湖信美人间少，彷佛十洲与三岛。独有荒坟老树身，拱把如今成合抱。白云只在山之巅，随风忽堕诗人前。酒酣载歌白云曲，万事知心惟有天。宋家秦桧遇元载，奴计专和前志改。岂无祖逖空渡江，亦有鲁连终蹈海。呜呼自坏万里城，谁挽天河重洗兵。朱仙灵旗一朝返，中原此恨何时平。昔闻哲王用人杰，鳌极何曾有崩裂。天之所坏不可支，剑锋竟染苌弘血。背嵬将军万夫雄，丈八蛇矛成武功。左传一篇长在手，正欲运筹帷幄中。大羊腥膻期尽扫，胡虏前徒万戈倒。咄哉和议竟盈廷，此理无由问穹昊。子复生孙孙有子，移山不信愚公死。英灵气在天地问，每到祠前即兴起。升堂再拜有所思，中兴奸相真小儿。良弓遽藏高乌在，万古千秋伤有为。皇纲讵可成乌有，谁念青衣类黔首。堂堂庙貌民具瞻，公论由来在身后。朅来吊古心自疑，浩歌似有山灵知。苍茫雷电动神马，恍惚风云生大旗。秋复春兮春复夏，四时拜扫祠堂下。也知天定能胜人，列土分茅号王者。丈夫生死有重轻，死非其地如无生。吁嗟吁嗟岳少保，自公之死国不宁。二帝只在黄龙城，眼枯天地终无情。何如父子麒麟冢，离乱之馀除乘拱。不教斤斧犯松楸，肯使牛羊上丘垄。诗人夜宿听山泉，出户满目皆荒烟。不闻金鼓殷地发，但见玉镜当空悬。忠臣之志何烈烈，报国惟公心似缺。明年卤簿迓为神，湖上花朝春二月。
浦长源林亭远岫图
作者：凌云翰
朝代：元

崇山千仞馀，历览不盈尺。亭中人未来，烟霞日朝夕。
浪淘沙·赋元夕遇雨次俞紫芝韵
作者：凌云翰
朝代：元

雨打上元灯。无处邀朋。何如窗下且瞢腾。谩忆牙旗穿夜市，铁马春冰。歌舞有人曾。倦与争能。越罗裁服换吴绫。尽道先生归隐也，乌帽乌藤。
海旸子诗为李彦实赋
作者：凌云翰
朝代：元

晨兴候沙际，望见蓬莱云。蓬莱渺何许，稽首云中君。曜灵登搏桑，举世知为昕。中天撰龙辔，六合无嚣氛。云何海旸子，未谢沙鸥群。观水必观澜，献曝同献芹。望洋昧所观，逐影徒为勤。积流成大川，学古求多闻。寸阴圣者惜，子当惜其分。
海棠白头翁鸟图
作者：凌云翰
朝代：元

驷马桥边忆旧游，海棠红湿雨初收。春禽似识文园令，也向花前叹白头。
海棠风燕图
作者：凌云翰
朝代：元

社日来双燕，低徊佛画檐。海棠风不定，谁为捲珠帘。
清江文会诗为崔驿丞赋
作者：凌云翰
朝代：元

清江之水如练澄，盍簪此地皆良朋。一钱尚怀会稽守，二松好放蓝田丞。忘机鸥鸟偶到座，入馔鲈鱼还可罾。兰亭陈巡在图画，新诗莫惜传溪藤。
清源诗为谷士源赋
作者：凌云翰
朝代：元

欲识清泠五类先，源头一脉自涓涓。满除潢潦皆因雨，混浊泥沙不见天。正本当令民绝讼，溯流还许酒称玄。谁知谷永贤孙子，心在皇羲太古前。
清隐堂为徐清隐赋
作者：凌云翰
朝代：元

清隐之堂何所奇，赤岸气接银潢湄。德公岂无刘表叹，孺子亦有陈蕃知。不独丘园事高尚，况复河水清涟漪。小篆有文人解读，月下凤管应曾吹。
渊明像
作者：凌云翰
朝代：元

两晋文章在此翁，阳秋都寄杖藜中。诗人秪写归来意，不道闲情似国风。
渔家傲·寿杨复初
作者：凌云翰
朝代：元

采芝步入南山道。道深宛似蓬莱岛。闻说村居诗思好。还被恼。苍苔满地无人扫。载酒亭前松合抱。客来便许同倾倒。玉兔已将灵药捣。秋意早。月华长似人难老。
渔村暮景图
作者：凌云翰
朝代：元

鸦乱暮林近，鲈肥秋水深。江南无限好，图画亦关心。
渔隐图
作者：凌云翰
朝代：元

渔者虽多屡数难，磻溪彷佛到严滩。东都名教西周业，不枉人间把钓竿。
温日观墨蒲萄
作者：凌云翰
朝代：元

风飘露洒一棚秋，路入沧江忆旧游。凭伏金壶翻墨汁，老禅胸次有凉州。天风动地拂苍须，摇落骊龙颔下珠。一斗竟须浇渴吻，道人从此厌醍醐。
温日观墨蒲萄·其一
作者：凌云翰
朝代：元

风飘露洒一棚秋，路入沧江忆旧游。凭伏金壶翻墨汁，老禅胸次有凉州。
温日观墨蒲萄·其二
作者：凌云翰
朝代：元

天风动地拂苍须，摇落骊龙颔下珠。一斗竟须浇渴吻，道人从此厌醍醐。
渭川烟雨图
作者：凌云翰
朝代：元

渭川曾见竹青青，和雨和烟画杳冥。不似九疑云雾隔，空教瑶瑟怨湘灵。
游孤山和靖祠
作者：凌云翰
朝代：元

山有梅花山不孤，先生甘与鹤同癯。一杯黄土留前宋，千古清风映里湖。疏影暗香曾入咏，淡妆浓抹自成图。水仙祠下多秋菊，谁把寒泉当酒壶。
游虎跑泉次坡仙韵
作者：凌云翰
朝代：元

杖藜偶到南山上，一见灵泉即驰仰。每炊云子白于脂，曾洗雕胡大如掌。何年巨兽启神踪，长日还飙递馀响。须防投石犯清泠，观法由来非妄想。
湘湖草堂为贡友初赋
作者：凌云翰
朝代：元

湘湖卜宅似江郊，梅柳同栽已放稍。春雨漏时愁在屋，秋风怒处忆飞茅。莼丝流滑羹长用，荷叶分香饭屡包。买得扁舟梭样大，呼童系在石塘坳。
溪居图
作者：凌云翰
朝代：元

水上风来麦气生，绿阴窗户有棋声。桃花不隔仙源路，应使秦人见太平。
溪山图为张长司一中题
作者：凌云翰
朝代：元

西塞山明碧王如，桃花流水称舟居。玄真心事非张翰，不为鲈鱼为鳜鱼。
溪山才子图
作者：凌云翰
朝代：元

曲折清溪有路通，吟诗驴背任西东。披图记得经行处，人在千山万木中。
溪山隐居图为吴以道题
作者：凌云翰
朝代：元

松下茅斋清昼寒，乘闲来此得盘桓。雨深南涧乘纶钓，云出西山拄笏看。黄鸟引雏过院落，白鸥忘我近阑干。桃花流水非人世，傍晚移舟过浅滩。
滕王阁图
作者：凌云翰
朝代：元

画栋朱帘云雨间，朝看南浦暮西山。风帆不送诗人到，高阁临江亦等闲。
满江红·咏梨花鸟图
作者：凌云翰
朝代：元

谁写琼英，空惊讶、年华虚度。依约似、清明池馆，粉容遮路。蝴蝶又来丛里闹，鹪鹩还占枝头语。向东阑、惆怅几回看，愁如许。疑有月，光摇树。疑是雪，香生处。自洗妆人去，凄凉非故。白发宫娃歌吹远，青旗酒舍诗吟古。记黄昏、灯暗掩重门，听春雨。
潇湘八景图为镏养愚赋 其一 潇湘夜曲
作者：凌云翰
朝代：元

巴山一夜雨，剪烛话西窗。何似潇湘浦，孤篷宿大江。
潇湘八景图为镏养愚赋 其七 山市晴岚
作者：凌云翰
朝代：元

山气不成雨，晓晴人趁虚。相逢尽相识，大半是樵渔。
潇湘八景图为镏养愚赋 其三 烟寺晚钟
作者：凌云翰
朝代：元

漠漠长烟际，钟鸣寺已昏。山僧归去晚，和月扣松门。
潇湘八景图为镏养愚赋 其二 远浦归帆
作者：凌云翰
朝代：元

江头晚风急，飒飒片帆秋。极浦苍茫外，何人独倚楼。
潇湘八景图为镏养愚赋 其五 平沙落雁
作者：凌云翰
朝代：元

相逐云间侣，翩翩落远沙。晚风吹不断，爱此一行斜。
潇湘八景图为镏养愚赋 其八 江天暮雪
作者：凌云翰
朝代：元

江树晚模糊，前村认有无。不须摩诘画，已似辋川图。
潇湘八景图为镏养愚赋 其六 渔村夕照
作者：凌云翰
朝代：元

绿树村村暗，黄茆处处低。渔人贪落照，晒网屋檐西。
潇湘八景图为镏养愚赋 其四 洞庭秋月
作者：凌云翰
朝代：元

月色秋逾好，波澄影更深。有人横铁笛，惊起老龙吟。
潇湘八景图为镏养愚赋·潇湘夜曲
作者：凌云翰
朝代：元

巴山一夜雨，剪烛话西窗。何似潇湘浦，孤篷宿大江。江头晚风急，飒飒片帆秋。极浦苍茫外，何人独倚楼。漠漠长烟际，钟鸣寺已昏。山僧归去晚，和月扣松门。月色秋逾好，波澄影更深。有人横铁笛，惊起老龙吟。相逐云间侣，翩翩落远沙。晚风吹不断，爱此一行斜。绿树村村暗，黄茆处处低。渔人贪落照，晒网屋檐西。山气不成雨，晓晴人趁虚。相逢尽相识，大半是樵渔。江树晚模糊，前村认有无。不须摩诘画，已似辋川图。
爱日轩为金华许景和赋
作者：凌云翰
朝代：元

春晖欲报意无穷，大母高年母氏同。表述陈情犹李密，轩名爱日似杨雄。五纹添线空怜影，三舍挥戈谩纪功。何似北堂称寿酒，忘忧花照彩衣红。
牧牛图
作者：凌云翰
朝代：元

桃林地瘠奈牛何，此日周王已止戈。芳草平原春万里，牧童能唱太平歌。
牧童画
作者：凌云翰
朝代：元

田家养牛缘种谷，童不解耕还解牧。日暮麾之匍匐归，犹向笼中顾鸲鹆。西风入树秋有声，千村万落皆收成。截来短笛吹未得，拍手时时歌太平。太平气象难摹写，依稀似在桃林野。披图见此黑牡丹，始信戴篙善画者。
牧隐诗为李文照赋
作者：凌云翰
朝代：元

川原澹微风，草色绿以齐。牛羊散平野，欲与苍烟迷。麾肱毕来升，鞭策何用携。所以隐君子，于焉记幽栖。朝牧日在东，暮牧日在西。尔羊无百尾，尔牛无千蹄。对之忽两忘，俯仰惟端倪。因兹崇隐德，岂顾犊与羝。
狮儿词 赋梅 和仇山村韵
作者：凌云翰
朝代：元

蹇驴破帽，知是几度寻春，山南山北。惆怅亭荒仙远，苔枝空绿。村醪正熟。为花醉、何妨留宿。春光似、怕人冷落，先回空谷。潇洒生意自足。有高标、不厌矮篱低屋。与雪相期，侧耳隔窗虫扑。晚晴纵步，又还信、一枝筇竹。莫嫌独。月在画阑东曲。
王元章墨梅并次诗韵
作者：凌云翰
朝代：元

山阴陈迹老莓苔，为探梅花踏雪来。传淂一枝溪上景，眼明相见亦惊猜。
王叔明为俞子贤作山居图于尚友堂后为郑敬常所得俾题其上
作者：凌云翰
朝代：元

画把交游迹已陈，西庄依旧锁松筠。也知谷口烟霞趣，造物应留待子真。
王叔明画次张一笑韵
作者：凌云翰
朝代：元

高人自是爱林泉，每向山中枕石眠。今日偶然溪上去，松风吹转橛头船。
王太守马图
作者：凌云翰
朝代：元

衮尘六马记唐宫，失却图中玉面骢。好逐劝农贤太守，东郊明日踏春风。
王本初小像
作者：凌云翰
朝代：元

童子穿云得紫芝，仙翁倚杖听黄鹂。香风两袖归来晚，正是松花落粉时。
琴
作者：凌云翰
朝代：元

膝上横焦尾，何人识正音。汾亭空有操，不及杏坛吟。
瑞竹杖诗
作者：凌云翰
朝代：元

朝晖轩与竹为邻，煮笋时时得奉亲。因见同根分二干，欲将寸草报三春。夷齐比节无馀子，权绰连枝有后人。扶老凭兹足流憩，莫疑五柳是前身。
瑶华慢·赋雪
作者：凌云翰
朝代：元

喜深惊密。试问滕神，有多少寒力。如圆似瑩，总疑是、满眼隋珠和璧。五更书幌，早已觉、寒光穿隙。料禽影、波上渐稀，径里悄无行迹。有人独倚危楼，望千里江山，高下同色。坡仙饮处，甚尚然、不减醉翁宾客。等闲评论，算柳絮、梨花非白。画堂深、弦管方调，一任低垂帘额。
瑶华慢·赋雪
作者：凌云翰
朝代：元
体裁：词

喜深惊密。试问滕神，有多少寒力。如圆似莹，总疑是、满眼隋珠和璧。五更书幌，早已觉、寒光穿隙。料禽影、波上渐稀，径里悄无行迹。有人独倚危楼，望千里江山，高下同色。坡仙饮处，甚尚然、不减醉翁宾客。等闲评论，算柳絮、梨花非白。画堂深、弦管方调，一任低垂帘额。
画
作者：凌云翰
朝代：元

云白山青万古春，桃花屋底读书人。扁舟忽有东来客，笈指飞流得句新。闲里琴书白日长，岸花相妾水花香。桥东信马吟诗客，不是若耶游冶郎。
画
作者：凌云翰
朝代：元

寻源幽涧长往，倚杖斜阳未还。桥下潺潺春水，和云流出空山。春日村村花柳，人家处处桑麻。小艇却寻溪转，好山不用云遮。小艇东去西去，长江朝流暮流。笑入芦花深处，清风明月悠悠。问讯南屏隐者，草堂竹树谁栽。昨夜何时雨过，山禽几个飞来。长松落落千丈，大厦渠渠万间。应笑樗材拥肿，等闲空老深山。童子携瓶沽酒，仆夫汲水煎茶。坐对青山扪虱，不妨终老烟霞。石上悠然独酌，空山谁与相亲。满目长松流水，安知不是佳宾。
画
作者：凌云翰
朝代：元

山雨忽开霁，溪流绕茆屋。时有濯缨人，云端看飞瀑。饥禽值游蜂，欲喙屡张口。那知挟弹儿，林间候之久。
画
作者：凌云翰
朝代：元

新居鉴湖曲，烂熳藉花开。留得舟行路，频看载酒来。不是王猷宅，如何竹树幽。山阴夜来雪，有兴也回舟。
画
作者：凌云翰
朝代：元

枯树婆娑近竹丛，欲将心事托春风。江南庾信今头白，不为愁多赋未工。抱画求题莫厌频，好诗比竹更清新。坐来不待风敲户，满眼相看是故人。
画
作者：凌云翰
朝代：元

欲向春山访隐君，野桥行过路才分。上方楼阁应无数，留与闲僧管白云。
画
作者：凌云翰
朝代：元

溪山花柳斗清妍，几度春来放酒船。画里生绡无一尺，为谁展尽白鸥天。扁舟与客共游遨，风月无边入彩毫。长为江山增感慨，后前两赋类庄骚。柳阴楼阁又清和，拂晓薰风入扇罗。女伴相呼知有约，水边亭子看新荷。山寺风烟一半遮，水香知是落松花。青鞋布袜曾来往，不记云门与若耶。
画
作者：凌云翰
朝代：元

界画尝闻殿画科，却因陈迹费吟哦。林深白日繁槐柳，池小青天足芰荷。西路名园无复见，平泉遗石竟如何。人间正苦逄炎热，不道凉飙此地多。
画
作者：凌云翰
朝代：元

白鹤行先远，追随倦小童。囊琴何用解，倚杖听松风。
画
作者：凌云翰
朝代：元

草堂筑得傍林丘，溪友相过即放舟。翻爱白云如画意，终朝长在碧山头。
画 其一 太白诗意
作者：凌云翰
朝代：元

君去还当我醉时，东坡解道谪仙诗。百年粉素消磨尽，犹有山花一两枝。
画 其一 子陵
作者：凌云翰
朝代：元

世祖中兴忆故人，风云不应应星辰。一丝九鼎关轻重，未必丹青写得真。
画 其三 仁知山水
作者：凌云翰
朝代：元

仁知微分动静间，不师端木即师颜。图中隐者无名姓，乐水何妨更乐山。
画 其二 少陵诗意
作者：凌云翰
朝代：元
体裁：七言绝句

谁写江村枫树林，草堂如有客相寻。野舡怪得轻如叶，秋水今朝五尺深。
画 其二 少陵诗意
作者：凌云翰
朝代：元

谁写江村枫树林，草堂如有客相寻。野船怪得轻如叶，秋水今朝五尺深。
画 其二 巢父许由
作者：凌云翰
朝代：元

清谈又复到巢由，洗耳元非况饮牛。尧舜得人天下事，画师那识帝心忧。
画 其四 渔樵闲话
作者：凌云翰
朝代：元

渔罢樵林岂惮劳，溪头闲话偶相遭。会稽太守诚何事，不及严陵隐最高。
画·其一
作者：凌云翰
朝代：元

云白山青万古春，桃花屋底读书人。扁舟忽有东来客，笈指飞流得句新。
画·其一
作者：凌云翰
朝代：元

寻源幽涧长往，倚杖斜阳未还。桥下潺潺春水，和云流出空山。
画·其一
作者：凌云翰
朝代：元

山雨忽开霁，溪流绕茆屋。时有濯缨人，云端看飞瀑。
画·其一
作者：凌云翰
朝代：元

新居鉴湖曲，烂熳藉花开。留得舟行路，频看载酒来。
画·其一
作者：凌云翰
朝代：元

枯树婆娑近竹丛，欲将心事托春风。江南庾信今头白，不为愁多赋未工。
画·其一
作者：凌云翰
朝代：元

溪山花柳斗清妍，几度春来放酒船。画里生绡无一尺，为谁展尽白鸥天。
画·其七
作者：凌云翰
朝代：元

石上悠然独酌，空山谁与相亲。满目长松流水，安知不是佳宾。
画·其三
作者：凌云翰
朝代：元

小艇东去西去，长江朝流暮流。笑入芦花深处，清风明月悠悠。
画·其三
作者：凌云翰
朝代：元

柳阴楼阁又清和，拂晓薰风入扇罗。女伴相呼知有约，水边亭子看新荷。
画·其二
作者：凌云翰
朝代：元

不是王猷宅，如何竹树幽。山阴夜来雪，有兴也回舟。
画·其二
作者：凌云翰
朝代：元

扁舟与客共游遨，风月无边入彩毫。长为江山增感慨，后前两赋类庄骚。
画·其二
作者：凌云翰
朝代：元

抱画求题莫厌频，好诗比竹更清新。坐来不待风敲户，满眼相看是故人。
画·其二
作者：凌云翰
朝代：元

春日村村花柳，人家处处桑麻。小艇却寻溪转，好山不用云遮。
画·其二
作者：凌云翰
朝代：元

闲里琴书白日长，岸花相妾水花香。桥东信马吟诗客，不是若耶游冶郎。
画·其二
作者：凌云翰
朝代：元

饥禽值游蜂，欲喙屡张口。那知挟弹儿，林间候之久。
画·其五
作者：凌云翰
朝代：元

长松落落千丈，大厦渠渠万间。应笑樗材拥肿，等闲空老深山。
画·其六
作者：凌云翰
朝代：元

童子携瓶沽酒，仆夫汲水煎茶。坐对青山扪虱，不妨终老烟霞。
画·其四
作者：凌云翰
朝代：元

山寺风烟一半遮，水香知是落松花。青鞋布袜曾来往，不记云门与若耶。
画·其四
作者：凌云翰
朝代：元

问讯南屏隐者，草堂竹树谁栽。昨夜何时雨过，山禽几个飞来。
画·太白诗意
作者：凌云翰
朝代：元

君去还当我醉时，东坡解道谪仙诗。百年粉素消磨尽，犹有山花一两枝。谁写江村枫树林，草堂如有客相寻。野船怪得轻如叶，秋水今朝五尺深。
画·子陵
作者：凌云翰
朝代：元

世祖中兴忆故人，风云不应应星辰。一丝九鼎关轻重，未必丹青写得真。清谈又复到巢由，洗耳元非况饮牛。尧舜得人天下事，画师那识帝心忧。仁知微分动静间，不师端木即师颜。图中隐者无名姓，乐水何妨更乐山。渔罢樵林岂惮劳，溪头闲话偶相遭。会稽太守诚何事，不及严陵隐最高。
画九日前二日陈子善送酒并诗一绝因用其韵以谢·其一
作者：凌云翰
朝代：元
体裁：七言绝句

秋丛绕舍樽无绿，九日风光不称贫。谁信柴桑千载后，东篱重见白衣人。
画兰
作者：凌云翰
朝代：元

萋萋芳草空无数，惆怅王孙去不归。何似幽兰纫作佩，也胜游子芰荷衣。深林绿艳恐消歇，故假人间膏沐容。忽见一丛崖石上，动摇浑似汎光风。
画兰·其一
作者：凌云翰
朝代：元

萋萋芳草空无数，惆怅王孙去不归。何似幽兰纫作佩，也胜游子芰荷衣。
画兰·其二
作者：凌云翰
朝代：元

深林绿艳恐消歇，故假人间膏沐容。忽见一丛崖石上，动摇浑似汎光风。
画山水
作者：凌云翰
朝代：元

遥山倚天翠蛾扫，编地成丸怪天小。方诸药幻茧楮香，咫尺烟云生缥缈。依岩缚屋若不齐，人家高下清溪西。野桥终日才度马，村店傍午俄闻鸡。昔年曾过冯公岭，树木萧森葛衣冷。目中览尽千万山，始觉此身凌绝顶。邮亭夜宿天未明，仆夫惮远催早行。满前好句吟不得，今见此图同此情。南宋院人专尽局，宫中每进更筹轴。偶蒙一笑便承恩，肯信封疆日将促。江山万里开画图，妙绝更有元晖无。会须收拾入指掌，掷杖跳入壶公壶。
画扇
作者：凌云翰
朝代：元

水阔秋光变，乡心在客船。高楼见红柚，诗意写樊川。三泖有佳处，孤舟无定居。秋风纨扇底，归兴起鲈鱼。
画扇·其一
作者：凌云翰
朝代：元
体裁：五言绝句

水阔秋光变，乡心在客舡。高楼见红柚，诗意写樊川。
画扇·其一
作者：凌云翰
朝代：元

水阔秋光变，乡心在客船。高楼见红柚，诗意写樊川。
画扇·其二
作者：凌云翰
朝代：元

三泖有佳处，孤舟无定居。秋风纨扇底，归兴起鲈鱼。
画扇面
作者：凌云翰
朝代：元

阿母蟠桃花又红，七香车下五云中。群仙奏罢霓裳曲，春满瑶台第一宫。万户千门锦绣堆，沉香亭北看花开。真妃睡足初扶起，更待君王玉辇来。
画扇面
作者：凌云翰
朝代：元

青天飞鹭柳鸣莺，万里桥头杜甫情。何似合欢纨扇里，一联诗句却无声。
画扇面·其一
作者：凌云翰
朝代：元

阿母蟠桃花又红，七香车下五云中。群仙奏罢霓裳曲，春满瑶台第一宫。
画扇面·其二
作者：凌云翰
朝代：元

万户千门锦绣堆，沉香亭北看花开。真妃睡足初扶起，更待君王玉辇来。
画梅
作者：凌云翰
朝代：元

乱插繁花晴昊，不禁冷蕊疏枝。江树垂垂又发，无声总是新诗。
画梅
作者：凌云翰
朝代：元

墨作南枝却耐看，北枝何似怯馀寒。诗人不用劳区别，开到春来总一般。飞来峰下雪垂垂，近水人家玉两枝。燕子春寒来不得，却教鸿雁见开时。
画梅
作者：凌云翰
朝代：元

玉龙寒嘶银粟下，山色昏冥如破瓦。老枝枯蘖无眩容，暗里阳春生一罅。东风团雪作好花，明月落在诗人家。远移何必得健步，秃兔败茧能荣华。花光补之俱寂寞，王冤后来观此作。岁寒重约到狐山，共倚巢居旧时阁。
画梅
作者：凌云翰
朝代：元

老枝如屈铁，陡觉数花新。若露真消息，能令大地春。吐花当暮景，结实待炎风。无限调和意，都归笔砚中。
画梅
作者：凌云翰
朝代：元

花纵繁时影亦疏，瑶台和月夜模糊。何人识得春风面，收拾馀香入画图。
画梅
作者：凌云翰
朝代：元

诗到无声也自奇，眼明窗不见疏枝。江南四月冥冥雨，空忆曹瞒止渴时。每爱多才赋洛神，凌波曾见袜生尘。谁知更有梅兄在，消得思王一写真。
画梅·其一
作者：凌云翰
朝代：元

墨作南枝却耐看，北枝何似怯馀寒。诗人不用劳区别，开到春来总一般。
画梅·其一
作者：凌云翰
朝代：元

老枝如屈铁，陡觉数花新。若露真消息，能令大地春。
画梅·其一
作者：凌云翰
朝代：元

诗到无声也自奇，眼明窗不见疏枝。江南四月冥冥雨，空忆曹瞒止渴时。
画梅·其二
作者：凌云翰
朝代：元

吐花当暮景，结实待炎风。无限调和意，都归笔砚中。
画梅·其二
作者：凌云翰
朝代：元

每爱多才赋洛神，凌波曾见袜生尘。谁知更有梅兄在，消得思王一写真。
画梅·其二
作者：凌云翰
朝代：元

飞来峰下雪垂垂，近水人家玉两枝。燕子春寒来不得，却教鸿雁见开时。
画梅纸扇
作者：凌云翰
朝代：元

剡藤湘竹付良工，扑蝶轻罗巧与同。谁向炎天写梅蕊，仁风都在动摇中。
画梅集杜句
作者：凌云翰
朝代：元

东阁官梅动诗兴，多才依旧能潦倒。绝笔长风起纤未，乱插繁花向晴昊。却德年年人醉时，千朵万朵压枝低。不知明月为谁好，武陵春树他人迷。中夜起坐万感集，山鬼㗀嚘雪霜逼。岁暮穷阴耿未已，临风三嗅馨香泣。
画棘丛白头翁
作者：凌云翰
朝代：元

鸟中亦有白头翁，底事卑栖向棘丛。不道朝阳孤凤好，飞鸣元只在梧桐。
画红梅
作者：凌云翰
朝代：元

江县春光早，红梅却放迟。是谁枯彩笔，写得向阳枝。林下藐姑射，山中萼绿华。驻颜无别药，一味服丹砂。
画红梅
作者：凌云翰
朝代：元

漫传丹桂冠西风，文彩重教下笔同。谁信岁寒冰雪后，花中还有状元红。
画红梅
作者：凌云翰
朝代：元

花到浓时花欲无，桃嫌太俗杏嫌粗。孤山别有春风面，消得徐熙没骨图。
画红梅·其一
作者：凌云翰
朝代：元

江县春光早，红梅却放迟。是谁枯彩笔，写得向阳枝。
画红梅·其二
作者：凌云翰
朝代：元

林下藐姑射，山中萼绿华。驻颜无别药，一味服丹砂。
画菜
作者：凌云翰
朝代：元

寒士须尝百瓮齑，莫教此色到群黎。盐梅不入和羹用，空使君王梦蔡齐。一抹生红著土酥，曾同菘菜付庖厨。先生欲补冰壶传，燥吻时时看画图。
画菜
作者：凌云翰
朝代：元

芥能清我心，助养颇为急。春畦雨露濡，根叶每沾湿。园丁亦云劳，小摘日供给。燥吻殊可怜，时时啜齑汁。壮年功名心，青紫如地拾。谁言纳须弥，秪用子一粒。披图见纷披，胡为在原隰。岁晏思灌园，抱瓮当日汲。高田宜种蔬，下田宜种穑。岁馑与饥同，安敢望肉食。雨馀理荒畦，甲拆资地力。会看根本长，取之戒勿亟。天公怜我贫，此物颇不啬。便如终岁谋，十瓮拟可得。今笑披画图，流涎欲沾臆。长能咬菜根，天下无此色。
画菜
作者：凌云翰
朝代：元

谁写春菘入画图，借如挑得付庖厨。此根咬得知滋味，方是人间士大夫。
画菜
作者：凌云翰
朝代：元

风露含滋挟土膏，肥甘浑不让溪毛。丹青貌得田园意，绝胜春前带雪桃。
画菜·其一
作者：凌云翰
朝代：元

寒士须尝百瓮齑，莫教此色到群黎。盐梅不入和羹用，空使君王梦蔡齐。
画菜·其一
作者：凌云翰
朝代：元

芥能清我心，助养颇为急。春畦雨露濡，根叶每沾湿。园丁亦云劳，小摘日供给。燥吻殊可怜，时时啜齑汁。壮年功名心，青紫如地拾。谁言纳须弥，秪用子一粒。披图见纷披，胡为在原隰。岁晏思灌园，抱瓮当日汲。
画菜·其二
作者：凌云翰
朝代：元

一抹生红著土酥，曾同菘菜付庖厨。先生欲补冰壶传，燥吻时时看画图。
画菜·其二
作者：凌云翰
朝代：元

高田宜种蔬，下田宜种穑。岁馑与饥同，安敢望肉食。雨馀理荒畦，甲拆资地力。会看根本长，取之戒勿亟。天公怜我贫，此物颇不啬。便如终岁谋，十瓮拟可得。今笑披画图，流涎欲沾臆。长能咬菜根，天下无此色。
画菜次米仲谊韵
作者：凌云翰
朝代：元

菘韭堪为早晚谋，老夫正欲拔其尤。园葵自觉能防夏，野苋谁知亦有秋。偶为画图思鲁直，肯因齑臼说杨修。少陵莫道贫如庾，露薤盈筐不待求。
画马为顾彦明赋
作者：凌云翰
朝代：元

老骥伏枥志千里，烈士松心同不已。因思饮水向天山，枕上边声梦中起。昨者试洛江之干，蹴踏细浪成狂澜。青丝络头系乘柳，云湿五花犹未乾。朱衣奚官在坰野，不独爱马尤知马。一顾冀北无留良，秪使世间观画者。画师今古孰后先，曾韩古有今龙眠。近时亦有任水监，不及吴兴为自然。吴兴父子真游戏，皮氏丹青亦同嗜。曾貌前朝十二闲，落笔颇得吴兴意。摩挲树者重入图，韩公所记今则无。歌行屈指能几教，谪仙少陵并大苏。虎头好古宁论价，神骏端令万人讶。他年按图倘得之，拟献君王赤墀下。
画鱼
作者：凌云翰
朝代：元

谁写群鱼入画图，相忘浑似在江湖。诗人忽作丰年梦，还有宣王考牧无。
画鸡
作者：凌云翰
朝代：元

萱草丛高石渐低，薰风庭院午时鸡。偶因元日同观画，笑饮屠苏为品题。
画鹤
作者：凌云翰
朝代：元

薛公曾写十一鹤，此卷多三孰写成。片月不来还有影，九皋飞远却无声。赋形大小随人意，作态低昂见物情。安得长才如杜甫，为吟老气发峥嵘。
白云为英上人赋
作者：凌云翰
朝代：元

白云之白何英英，孝子洁白同其情。种私每慕卢六祖，起石不羡黄初平。老龙听法雨随至，苍狗变熊天同行。平公弟子似公少，不枉违叟知能名。
白云堆为朗元白上人赋
作者：凌云翰
朝代：元

要使闲身到处闲，白云堆里著禅关。龙归不觉袈裟湿，犬吠方知杖锡还。有用一时苏大旱，无心终日在空山。万松岭上何人屋，秪许平分住半间。
白云窗
作者：凌云翰
朝代：元

白云长在碧窗寒，卧久袈裟转觉单。来处就于檐下宿，晴时偏向卷中看。阴淫鳗井朝尤爽，气压龙山午不乾。读罢楞严方出户，天花飞满石阑干。
真率斋诗为杨懋臣赋
作者：凌云翰
朝代：元

真率应知出自如，会名又复到斋居。举觞便可频开燕，溉釜何妨更煮鱼。画为品题交互看，诗因分韵接连书。子云识字无人问，白首玄经守敝庐。
破窑图
作者：凌云翰
朝代：元

日暮归来雪已深，破窑无奈夜沉沉。谁知拨尽寒炉火，鍊出经纶一片心。
碧梧生诗为马伯庸赋
作者：凌云翰
朝代：元

丞相当年号碧梧，生因同姓转相呼。玉岗春霁鸣威凤，金井秋阴集好乌。琴荐虞廷应有待，圭封唐叔岂相诬。人材特立真如此，高拂青冥见一株。
福源精舍为魏仲远赋
作者：凌云翰
朝代：元

福源精舍年何有，学士亲书湖上坟。卜地依稀封马鬣，种松次第变龙纹。魏公笏在多遗泽，忧盖山高尽白云。前代名人留制作，子孙从此蔼清芬。
秋山渔影图为方仲敏赋
作者：凌云翰
朝代：元

秋色都从点染成，白云妚树故山情。溪渔钓得归来得，卧听松窗瀑布声。
秋林才子图
作者：凌云翰
朝代：元

木落山林秋满天，蹇驴背上耸吟肩。濡桥郑綮曾如此，况是襄阳孟浩然。
秋江图
作者：凌云翰
朝代：元

极目沧浪映翠微，钓船初放客船归。渔歌一曲长烟外，惊起沙鸥隔树飞。
秋江雁阵图
作者：凌云翰
朝代：元

江流东去雁南翔，波影涵秋一两行。不待平沙观落处，便从图画认潇湘。
秋闱对月次桂彦良韵
作者：凌云翰
朝代：元

露下松阴鹤梦醒，古香吹桂满空庭。云端半壁悬孤月，天上连珠灿五星。诗思每因秋兴发，江声浑作夜潮听。求贤正为明时用，荐士须当效古灵。
种菊庵为无锡钱子义赋
作者：凌云翰
朝代：元

绕庵种菊待秋先，不道春苗已厌尝。酒效少陵拈重碧，花怜惟演进姚黄。满城风雨重阳意，三径荒芜几处香。况有惠山泉可试，拟同桑苧对幽芳。
竹居为张行中赋
作者：凌云翰
朝代：元

我观隐者居，种竹皆绕屋。无竹俗其人，无人俗其竹。纷纷迷籓篱，往往遍林麓。岂不怀渭川，因之咏淇澳。如何一丈地，有此数竿玉。遂今篷蒿室，便拟筼筜谷。笋出亲可供，充庖胜野蔌。叶落童自青，燎釜助山木。秪因幽事关，颇觉生理足。夜眠闻秋声，晓起见寒绿。繁欲加斧斤，因或资简牍。会当留高枝，他年凤凰宿。
竹枝二鸟图
作者：凌云翰
朝代：元

二鸟占丛竹，喧啾春雨时。朝阳有鸣凤，栖老碧梧枝。
竹石扇面
作者：凌云翰
朝代：元

雨细珊瑚晚未乾，秋声一叶满西阑。何人手把青鸾尾，扫退浮云看广寒。
筼轩为吴兼喜赋
作者：凌云翰
朝代：元

青山映华轩，窗户何玲珑。凤鸟久不至，筼筜自成丛。之子延陵后，读书此轩中。昼阴兼夏绿，古色谢春红。心虚事恒集，本立道自充。投竿出鳞鲫，炙简祛蠹虫。敲门思有待，题句惭未工。安得文太守，深谷写高风。
素华内景为毛启宗赋
作者：凌云翰
朝代：元

内景元从太素分，空花无际住缤纷。室生虚白光疑月，肤达中黄气若云。玉局降神从地见，宝珠遗响自天闻。碧桃木老春常在，方外谁能识隐君。
美人图
作者：凌云翰
朝代：元

不踏金莲步不移，搔头仍是玉蟠螭。自将凤管调银字，谁把鸳机织锦丝。得伴有时来斗草，遣怀随处共弹棋。鸣鸠乳燕青春晚，谢却繁花几万枝。
美人图
作者：凌云翰
朝代：元

白玉搔头压鬓垂，困人天气觉来迟。帘前一任杨花过，爱惜春纤不画眉。渊明谩尔赋闲情，托物如何写得成。欲识春风无限意，樱桃花下背人行。
美人图·其一
作者：凌云翰
朝代：元

白玉搔头压鬓垂，困人天气觉来迟。帘前一任杨花过，爱惜春纤不画眉。
美人图·其二
作者：凌云翰
朝代：元

渊明谩尔赋闲情，托物如何写得成。欲识春风无限意，樱桃花下背人行。
美人折花图
作者：凌云翰
朝代：元

深宫细雨流光湿，蔷薇吐花红欲涪。美人梳洗出帘迟，云拥髻鬟高一尺。爱花呼婢折来看，一枝疑荐黄金盘。却嫌绿剌暗伤人，整顿玉织肩黛攒。笑语追随真有意，绣罗衣裳照珠翠。长安水畔若相逢，不是杜陵心亦醉。胎阳燕子尾延延，皱裙无计留飞仙。春风人面解传得，始信丹青非偶然。
群峰春晓图赠王士贞之官三山
作者：凌云翰
朝代：元

唱彻阳关酒未阑，渭城朝雨别篱难。三山春色多于柳，总在王维画里看。
翠涛轩
作者：凌云翰
朝代：元

松轩谁作翠涛扇，数聿丹青犹未乾。江头曾记八月听，石上况得双株看。己因吹万问天籁，还如后凋知岁寒。清流一掬可洗耳，何时与子共盘桓。
翠竹红梅图
作者：凌云翰
朝代：元

绛服仙人跨翠鸾，御风乘月下瑶坛。画图谁为开生面，留与苍官共岁寒。
胡拱衡峨嵋读书图
作者：凌云翰
朝代：元

何处鑋成隐者居，桑麻榆柳翠扶疏。溪环永泰门无辙，山对峨嵋架有书。短帽客来时泛蚁，小舟人到日供鱼。画图一见生诗思，高枕浑疑是我庐。
胡敔衡瑶芝轩
作者：凌云翰
朝代：元

去郭轩楹也自奇，独峰相对好吟诗。如游梁宋拾瑶草，胜在商岩采紫芝。宝树传家成故事，铜池应瑞出当时。多君素有亲贤意，更种幽兰寄所思。
脑月见白牡丹为吕仲善长司赋
作者：凌云翰
朝代：元

无边生意见荄滋，岁晚归来喜可知。万木正当摇落后，一花如在艳阳时。雪中不假转湘术，月下须吟李白诗。若比玉杯真入用，疑盛春酒献瑶池。
舒啸轩为陈经仲赋
作者：凌云翰
朝代：元

何处堪舒啸，轩楹眺望间。清风生爽籍，皓月动空山。欲宄声音妙，都缘意趣闲。东皋伊迩地，每到即忘还。
舜举桃花二首 其一 碧桃
作者：凌云翰
朝代：元

花开记得涌金池，一片枝头不受吹。十万人家春似海，瑶笙谁向月中归。
舜举桃花二首 其二 绯桃
作者：凌云翰
朝代：元

晴日蒸红烂若霞，一枝如影绿窗纱。去年花里寻诗处，错认溪桥卖酒家。
舜举桃花二首·碧桃
作者：凌云翰
朝代：元

花开记得涌金池，一片枝头不受吹。十万人家春似海，瑶笙谁向月中归。晴日蒸红烂若霞，一枝如影绿窗纱。去年花里寻诗处，错认溪桥卖酒家。
芍药图
作者：凌云翰
朝代：元

十载杨州锦怅遮，红红白白斗繁华。人生总被春瞒却，元是山中药草花。
芍药次王士中韵
作者：凌云翰
朝代：元

一花开处万花残，心若黄金脸若丹。正爱云霞烘薄暖，秪愁风雨送馀寒。四枝曾有荆公折，两寺宁无蜀客看。绣幕银屏深护取，莫教蜂蝶故相干。
芙蓉狮犬图
作者：凌云翰
朝代：元

太液芙蓉秋苑深，闲看双犬吠花阴。旅獒写出忠君意，未必丹青识此心。
芳桂堂
作者：凌云翰
朝代：元

大书芳桂揭高堂，甚似燕山窦十郎。会见五枝承雨露，应知独秀饱风霜。种槐庭外宁无地，栽柳门前自有庄。秪用一经勤教子，嬴金未必胜天香。
苏武慢 鸣鹤余音 世传全真冯尊师苏武慢二
作者：凌云翰
朝代：元

篇论学仙之事。道园先生谓费无隐独善歌之，则能知者亦罕矣。及观先生所作，非惟足以追配尊师，而使世之汩没尘埃流连光景者闻之，而有遗世独立羽化登仙之想，则是篇於世，其可少乎。著雍阉茂之岁，灯夕后三日，偶阅道园遗，欲尽和之，甫成一篇，辄为韵拘，笔弗得骋。於是行思坐维，或得一句一韵，索纸书之。越三日又成四篇，尚少大半，意殊闷闷。二十三日城南醉归，拥孤咏，连得四篇半，与未已而夜寒手龟，不能足也。明日更成二篇半，并无俗念一篇，凡十又三篇，览者幸为正焉云缕虹竿，月钩星饵，海上金鳌曾钓。蓬岛连根，昆仑无外，不比人间嵩少。返本还源，成功满行，坐待紫皇飞诏。笑令威、千岁来归，知换几番华表。谁曾伴、阿母重游，蟠桃再结，目断西飞青鸟。林屋无扃，洞天不老，铁笛一声云杪。皎皎灵台，荧荧明镜，尘土等闲昏了。看火轮、飞出扶桑，万户千门皆晓。
苏武慢·以上强村丛书，用吴伯宛据西泠词萃
作者：凌云翰
朝代：元

破帽多情，布帆无羔，兴尽便寻溪转。明月来时，浮云飞尽，千古翠屏宜晚。桂棹阑桨，荷衣芰制，偏称药炉经卷。看轻鸥、点破长烟，一望水连天远。尝记得、雪满山阴，舟回剡曲，何必过门相见。浩气难消，哀情谁会，万里碧空横剑。一道虹桥，半天龙驾，尚忆幔亭开宴。要长生、须出人间，未卜道缘深浅。
苏武慢·有酒无肴
作者：凌云翰
朝代：元

有酒无肴，柰何良夜，客有鲈鱼相惠。如此山川，几何日月，三国竟成何事。目断风帆，江空岁晚，觅句漫思无已。怕多情、笑我华颠，甚矣吾衰久矣。客知夫、水与月乎，盈亏如彼，逝者有如斯水。舟放中流，听其所止，夜久江流声细。鹤为予来，客辞予去，予亦就眠篷底。忽羽衣、过我林皋，惊觉一番残醉。
苏武慢·雾驾云＊
作者：凌云翰
朝代：元

雾驾云＊，雨巾风帽，一剑凌风飞过。下视茫茫，遥观历历，不复更知天大。日月居诸，春秋代谢，几见授衣流火。记岳阳、三度曾游，未必世人知我。游戏处、柳树为徒，榴皮作字，聊说行藏如左。列豹重关，封狐千里，不满楚人哀些。瓦砾黄金，蓬莱别馆，归去有谁知那。不须分、天上人间，南北东西皆可。
草堂图
作者：凌云翰
朝代：元

锦江玉垒入霜毫，亦有人家荫白茅。道是草堂元来信，秪因梅柳是西郊。
草庭为周元亮赋
作者：凌云翰
朝代：元

无边风月满幽居，嬴得庭前草不除。犹忆耳提因学礼，尚存手泽在诗书。傍人错比康成宅，此地真疑葛亮庐。我尔有轩曾种柘，宁知意思复何如。
草心轩为林子山赋
作者：凌云翰
朝代：元

北堂深处别开轩，为奉慈亲背树萱。一脉有情通雨露，百年无力报乾坤。芰荷衣敞怜缝线，菽水供微愧倚门。欲问春晖何所在，渭阳犹是旧王孙。
菊隐为金木才赋
作者：凌云翰
朝代：元

先生冢世出㭦侯，种菊关心事颇幽。清节独存三径晚，黄花又度一年秋。尺书本草呼儿读，斗酒餐英与妇谋。宅相作文因报德，南阳从此在南州。
葛孝子诗五十韵
作者：凌云翰
朝代：元

古云孝悌至，可与神明通。其深入厚地，其高亘苍穹。上广圣之治，下变时之雍。流观孝子传，乃见古人风。保定地清远，形胜当要冲。天民有苗裔，良知自孩童。氏续并明彊，道继勾漏洪。温其玉出璞，烂兮金在镕。岂惟竭其力，亦复殚其恭。堂前荆树紫，阶下萱花红。身无千钟禄，心有一寸彤。板舆快秋爽，菜服明春浓。常存怀橘念，每感断机功。覆杯戒前日，温席当严冬。但知子力尽，孰计时运终。王纲一解纽，四海皆兴戎。无城不兵甲，无地不燧烽。南方乱豺虎，中泽飞雁鸿。堪舆岂不大，仓卒难为容。他山号明府，拔地多奇峰。避难屡跻险，充饥晅致供。俄然大风作，出自空谷中。其行若有隧，其孽为召凶。亟思逃匿地，庶保圣善躬。朅来众黔首，过半摧霜锋。生还访故里，旧业无遗踪。所恃靡毫发，惟孝持心胸。神忽凭妪体，言犹在人聪。汝能笃以孝，吾斯启其衷。匪为一时幸，永俾后裔隆。易水流汤汤，金台屹崇崇。岂无慷慨士，亦有文章公。皆言葛孝子，不愧江次翁。官将立华表，人岂弃黄钟。绣衣行荐鹗，彩笔竞雕虫。为亲捧儒檄，讲道居黉宫。遂令燕赵俗，直与邹鲁同。忽罹陟屺戚，已从若堂封。哀伤动桑梓，悲惨连楸松。诵诗后蓼莪，读礼先檀弓。深戚养之薄，殊胜祭者丰。端因事迹美，益见传语工。圣世惇孝悌，淳风迈义农。车书涀文轨，声教渐西东。孝子复有子，承宗亦兴宗。梧冈孤凤鸣，柏府一马骢。移悌为长顺，移孝为君忠。垂名照青史，应瑞踰黄琮。我歌孝子诗，锡类期无穷。
董士勉架阁所藏霅溪翁观梅诗意图
作者：凌云翰
朝代：元

欲写寒梅愧未工，丹青赖有霅溪翁。要观清浅黄昏处，尽有经营惨澹中。一鹤一琴犹旧日，集丘集水自春风。郎官画省多才思，东阁吟诗兴颇同。
蓼蒐庵诗为王必先太守赋
作者：凌云翰
朝代：元

王氏坟庵颇易寻，旧栽松柏巳成林。蓼莪每动双亲念，春草难忘一寸心。峰远蟠桃红日薄，波澄彭蠡白云深。题诗不尽劬劳意，聊为君侯写德音。
蔼萱堂诗为夏伯玘赋
作者：凌云翰
朝代：元

丛丛堂下萱，蔼蔼枝上花。岂无众草木，独此能荣华。况当朱明候，连续开丹葩。蜻蜓飞南圃，蝴蝶飞东家。何如小尾蜂，朝暮报两衙。寸心固云殚，慈母恩无涯。锡类古所敦，永言非重誇。
蕉石图
作者：凌云翰
朝代：元

石畔色蕉叶，经霜便不留。偶传方子笔，宜夏亦宜秋。
藏芸轩为陈惟德赋
作者：凌云翰
朝代：元

曾见茅堂映德星，难兄难弟总穷经。春藏芸草将除蠹，夜剪灯花不聚萤。好效茝兰同作佩，宁知黍稷独非馨。年来更得康成学，书带丛生绿满庭。
虎溪三笑
作者：凌云翰
朝代：元

典午乾坤迹已陈，东林聊复避风尘。虎溪偶过何须笑，似笑清谈解误人。
蝶恋花
作者：凌云翰
朝代：元

过雨春波浮鸭绿。草阁三间，人住清溪曲。旧种小桃多似竹。乱红遮断松边屋。有客抱琴穿翠麓。隔水呼舟，应是怜幽独。历历武陵如在目。几时同借仙源宿。
蝶恋花·杏庄为莫景行题
作者：凌云翰
朝代：元

一色杏花三百树。茅屋无多，更在花深住。旋压小槽留客醉。举杯忽听黄鹂语。醉眼看花花亦舞。风捲残红，飞过邻墙去。恰似牧童遥指处。清明时节纷纷雨。
行春图
作者：凌云翰
朝代：元

野桥村店见青旗，玉勒雕鞍且缓驰。十日春光浓似酒，等闲开尽小桃枝。
行素斋诗为韩性孜赋
作者：凌云翰
朝代：元

海昌亦有平原裔，晚节斋居足养恬。坐树濯泉唐李愿，经丘寻壑晋陶潜。青衿日与谈章句，素履时能玩象占。卖药归来人不识，杏花春雨满疏帘。
裴日英写红梅翠竹
作者：凌云翰
朝代：元

空谷佳人翠袖单，红颜长是怯天寒。河东邂逅绯衣子，写作疏花竹里看。
裴日英墨菊
作者：凌云翰
朝代：元

披图便欲醉秋光，映竹幽花似有香。昨日山中新酒熟，先生闲户作重阳。
裴日英墨菊
作者：凌云翰
朝代：元

浓墨淋漓写折枝，便从纸上见东篱。玉蟾分得南阳水，一衣秋香满砚池。
裴日英水墨莲塘四禽图
作者：凌云翰
朝代：元

香销太液锦云空，长使诗人忆汉宫。青鸟不来仙仗远，露盘无力倚秋风。
西湖怀古次杨彦振韵
作者：凌云翰
朝代：元

登临长使客魂消，剩水残山阅市朝。柳色也知随处好，莺声不似旧时娇。云和冷落闲来袖，风景苍茫失画桥。回首故宫荒草合，欲寻前事竟寥寥。
西湖渔者
作者：凌云翰
朝代：元

家住钱唐西子湖，钓竿几度拂珊瑚。扁舟载月归来晚，不觉全身入画图。
观内厩马
作者：凌云翰
朝代：元
体裁：七言律诗

绣勒雕鞍七宝装，天闲十二见飞黄。行骖鸾辂随仙仗，嘶逼龙楼识御香。玉辔按时经细柳，锦绦控处猎长杨。虎文凤臆真无匹，浪说周家八骏良。
观奕图为夏伯玘作
作者：凌云翰
朝代：元

春雨春风长紫芝，山中日月自推移。斧柯烂在松阴下，知换人间几局棋。
詹尚书同文以堵文明所作云树图寄徐大参复初仍寄以诗因次其韵
作者：凌云翰
朝代：元

长句和平见治音，京华犹记盍朋簪。声传珠履星辰近，影动金莲雨露深。云树有图凭鹰寄，春山无伴听莺吟。悬知两地看明月，爱国忧民共此心。
论诗次张行中韵
作者：凌云翰
朝代：元

开门方觅句，折简复论诗。每到真成趣，由来不费辞。艰深文浅近，臭腐化神奇。得失真悬绝，须劳一转移。
访唐丹崖留饮
作者：凌云翰
朝代：元

故人相见话襟期，草草杯盘近午时。莫道越乡风味薄，香醪如蜜菜如丝。
诗意扇面
作者：凌云翰
朝代：元

采药仙人去未还，偶逢童子问松间。何人解写云山意，不放青团扇影闲。
谒仇山村墓迢和张仲举诗韵
作者：凌云翰
朝代：元

敬吊先生落照中，纸烟销尽酒樽空。牛羊上垄无人管，岂为当时面发红。
谷隐为郑元谅赋
作者：凌云翰
朝代：元

西都方遘患，凤兮叹德衰。谷口郑子真，于马少栖迟。躬耕本逃名，雄也反誉之。虽违括囊意，庶合知几辞。如何定山阳，令族适在兹。隐德尚先世，食粟匪茹芝。黄鸟忽嘤鸣，白驹当絷维。所以庞德公，终为隐者师。
豳风图
作者：凌云翰
朝代：元

蚕月条桑为茧丝，筑场纳稼应天时。欲知王业艰难处，尽在豳风七月诗。
贾岛推敲图
作者：凌云翰
朝代：元

蹇驴随处恣游遨，京兆相逢即定交。看取古人三百首，工夫元不在推敲。
赠于友直写生
作者：凌云翰
朝代：元

于翁画法出清新，气运依稀似院人。拈笔经营方匠意，解衣盘礡自通神。虫鱼草木知资识，月露风云绝点尘。老去始知真有益，眼中无物不阳春。
赠写真吴天碧
作者：凌云翰
朝代：元

名士号天碧，传家由道玄。常于多暇日，每纵写凌烟。妙笔知吾子，峨冠识进贤。何如风雪里，著我耸吟肩。
赠医僧朗碧天为高子威指挥赋
作者：凌云翰
朝代：元

师号胡为朗，碧天无点埃。宁知药草品，能济栋梁材。大道传龙树，芳名达凤台。从兹开寿域，雨露日边来。
赠医士沈士贞
作者：凌云翰
朝代：元

庖丁能治牛，师旷能治音。畴知扁鹊术，异迹同其心。五行播四序，偏胜恒为淫。柰何蕞尔躯，禦此寒暑侵。岐黄世云远，奥义难重寻。长沙继扁鹊，论议横古今。不有刘张徒，奚辨石与琳。钱唐医之薮，名士朋盍簪。惟兹隐候裔，声价兼南金。厚施远食报，券积高于岑。朅来金闺彦，有疾虞将深。神丹进刀圭，捷若磁引针。功成不受馈，拂衣归茂林。我夙慕其人，与语开尘襟。安得双鲤鱼，为之溉釜鬵。尽询养生秘，启我聋且瘖。会面谅可期，因风寄长吟。
赠周宗性龙成教谕
作者：凌云翰
朝代：元

昌化邑中周教谕，又为教谕到南昌。不除庭草留春色，重采池芹带雨香。鸷鸟何如承鹗荐，斗牛长似射龙光。江空岁晚难为别，折得梅花当举觞。
赠周思温
作者：凌云翰
朝代：元

过却重阳菊未黄，对花聊复举离觞。雄姿未必非公瑾，妙算惟应是子房。一片白云亲舍远，五更残月客窗凉。功名自谓男儿事，富贵应期在帝乡。
赠朱仲谊之京师就其子启文养
作者：凌云翰
朝代：元

河桥柳青不忍折，临岐顿觉中肠热。百年几见一代人，二月重为千里别。我居北郭遭乱离，韦编大义犹日披。有颀而长过我者，不通名姓知为谁。借我大义汗漫读，因注首肯疑心服。掷还上马竟南征，高举飘飘类鸿鹄。明年我中己亥科，思之不见将柰何。每从儒者谈彷佛，恐有仙客来经过。昨者相逢知姓字，云是崆峒邹道士。注得参同只自看，仍以苑经造馀子。棘闱校卷又相逢，风帘官烛摇秋红。诗成不许众吏写，八分作字何其工。从此文游成莫逆，学不能同颇能识。作文状我衰陋容，三诵真如见颜色。今春人作凤台行，佳儿彩服遥相迎。西子湖头一杯酒，三叠阳关歌渭城。渭城自远台城近，碧草绿液空掩映。行行无限好江山，物色分留待吟咏。江东日暮多白云，见云未必如见君。云间若有双飞鹤，为我衔来天上文。
赠沈山樵
作者：凌云翰
朝代：元

连蜷雌霓赋中闻，别有山樵管白云。能为苍生作霖雨，道人应不愧休文。
赠潘德厚
作者：凌云翰
朝代：元

洪武戊午秋，佳辰又重九。门前冬青树，想像如五柳。中有避俗翁，于焉养衰朽。俄闻扣门声，乃见二三叟。水心吾忘年，虎头吾畏友。偶偕安仁裔，所见知所守。湛然若渊泉，温其类琼玖。云是主粟官，才能世无偶。奔走事先集，易若屈伸肘。杭郡冠东南，仓廪过陵阜。出纳既有程，经营亦非苟。尚不遗撮圭，况乃累升斗。昔闻闲居时，板舆奉慈母。郡国举孝廉，惟汝独称首。赋诗中书堂，落笔海潮吼。青袍方里身，美誉已腾口。禄仕安敢择，所贵为母寿。柰何不及养，中心讵能剖。今年属兔丧，文字复徵取。请解来钱唐，见者惟恐后。书成华其行，河桥重携手。从兹到三泖，湖水清且浏。鲈鱼入板罾，香粳出舂臼。因之作画图，可以识某某。示我索题诗，成章愧呈丑。胡能继殊珍，但可供覆瓿。譬之多稼田，也复容稂莠。恭惟圣明朝，文化被九有。图书出河洛，麟凤在郊薮。貂蝉变兜婺，金印联组绶。贤者屹山岳，能者环培塿。芃芃棫朴姿，尔在薪与槱。嗟我晚闻道，倾盖蒙发蔀。登临此日同，留别不能久。赠以黄金花，西风一杯酒。
赠潘茂华
作者：凌云翰
朝代：元

杭郡名医说茂华，子孙方脉世其家。只疑庐阜千林杏，绝似何阳一县花。道比古人端可墓，功参良相不为誇。荣公作序能题品，愈觉芳声遍海涯。
赠笔工杨均显
作者：凌云翰
朝代：元

翁在相溪溪上居，偶因缚笔致名誉。已烦猎者擒秋兔，更助文人校鲁鱼。毛援犹能利天下，心殚宁肯不中书。玉堂新样须重赠，拟效相如赋子虚。
赠道士毛启宗
作者：凌云翰
朝代：元

上士高居有好客，每因斋戒阐玄宗。青天尽处来孤鹤，黄道中间卜六龙。说法宝珠悬黍米，步虚仙履蹑芙蓉。有时对客谈中诫，应有人疑是赤松。
赠铁符道人
作者：凌云翰
朝代：元

乾刚比德行中孚，从此人间号铁符。学道正同关尹子，传家元自管夷吾。鹖冠礼斗天威近，龙剑飞空月影孤。偶出市廛归去晚，桂花如雪点青芜。
赠陈惟铭北行
作者：凌云翰
朝代：元

汝兄捧檄倅沧州，远别常思共被秋。已效诗人咏棠棣，更从乡老识松楸。季方论德难为弟，太史能文岂好游。此日甘旨频在念，还家须早莫淹留。
赤壁图
作者：凌云翰
朝代：元

江水东流赤壁孤，曹瞒曾此战周瑜。山川不逐英雄去，却为坡仙入画图。
赵休穆画马
作者：凌云翰
朝代：元

吴兴自得曹韩法，父子丹青更一家。神骏按图犹不识，空今天马涉流沙。
赵大年芦雁图
作者：凌云翰
朝代：元

平林带烟波渺渺，风低葭菼秋声小。望中疑是彭蠡湖，十百为群尽阳乌。楚天未雪无雨霜，南来岂必谋稻粱。哀音若欣云路迥，老翅不厌关河长。汀州水落成平陆，散乱凫鹥聚沙曲。低飞不肯俾寒鸦，犹绕荒村破茅屋。屋中有客挥五弦，从之不得心茫然。何人图画能著此，赵氏丹青称大年。徽庙元年颂凤历，此图正是当时迹。便从宣和到靖康，艮岳禽声起秋夕。古往今来几盛衰，摩挲老眼竟成悲。良工心苦人莫识，似写周宣鸿雁诗。
赵大年芦雁图
作者：凌云翰
朝代：元
体裁：古风

平林带烟波渺渺，风低葭菼秋声小。望中疑是彭蠡湖，十百为群尽阳乌。楚天未雪无雨霜，南来岂必谋稻粱。哀音若訢云路迥，老翅不厌关河长。汀州水落成平陆，散乱凫鹥聚沙曲。低飞不肯俾寒鸦，犹绕荒村破茅屋。屋中有客挥五弦，从之不得心茫然。何人图画能著此，赵氏丹青称大年。徽庙元年颂凤历，此图正是当时迹。便从宣和到靖康，艮岳禽声起秋夕。古往今来几盛衰，摩挲老眼竟成悲。良工心苦人莫识，似写周宣鸿雁诗。
赵氏碧筠轩
作者：凌云翰
朝代：元

竹下开轩号碧筠，旧家公族尚振振。每瞻淇澳思君子，独立湘皋望美人。诗到东坡称作手，谱通安定悟前身。霅溪绕舍清如玉，翡翠兰苕巧斗新。
跨驴图
作者：凌云翰
朝代：元

曾见洪崖降雪图，寒云四野正模糊。何如驴背驮诗去，濡岸桥头酒可沽。
辋川别业诗意
作者：凌云翰
朝代：元

夏木轩窗瞰水田，黄鹂白鹭总堪怜。那知诗到无声处，能使高人忆辋川。
辛亥岁秋帘分韵得上字
作者：凌云翰
朝代：元

明时圣主作，文治在所尚。声教极被渐，舆图混轮广。科目网多士，纲维属良相。朝廷尽明扬，岩穴竭搜访。世岂乏栋梁，意在得工匠。棘阑重开设，茅拔皆闻望。有来君子儒，俱为丈人行。校艺辨妍媸，立言关得丧。岂无欧苏出，敢与晁董抗。再鼓勇诸生，三叹永一倡。易书本黄虞，礼乐宗素王。论或准贾生，骚岂比荀况。神奇化臭腐，垒洗见盆盎。金镛或在悬，玉卮恐无当。治音贵和平，赘语删冗长。细句独茧抽，雄篇怒涛涨。千军期独扫，百川可东障。措辞喜华丽，赋质陋木强。有美凤鸣岗，无取马立仗。抚序渐萧条，举目忽清旷。河汉澹微云，天雨绝纤坱。月色秋正佳，潮声夜逾壮。帘风乱星烛，檐露袭斗帐。蟋蟀已居壁，莓苔欲侵桁。念兹岁如流，母使情益荡。谋谁兔三窟，能著屐几緉。千虑有得失，万事付遗忘。为学竟荒唐，扪膺益惆怅。昆崙有丹丘，蓬莱有方丈。愿接卢敖游，相期九天上。
边伯京为瑞应宫吴提点作枯木竹石图吴之甥郑敬常得之俾题其左
作者：凌云翰
朝代：元

瑞应宫前竹木苍，边鸾曾写赠吴刚。一拳怪石疑琼玉，空使诗人忆渭阳。
追挽王彦昭
作者：凌云翰
朝代：元

庭下槐阴尚未稠，那知夜壑竟移舟。忍将文字镌金石，愁见衣冠葬土丘。雨露既濡空北望，江湖长在只东流。孝思赖有传家子，为作高堂百世留。
追挽节孝周先生
作者：凌云翰
朝代：元

偶题节孝先生传，甚似罗城徐仲车。陇上白杨空复见，庭前翠草不曾除。何多名士能为咏，为有佳儿好读书。西崦久违应怅望，晴云犹护旧时居。
送丁自南代祀嵩岳还龙虎山
作者：凌云翰
朝代：元

泰华恒衡列四方，崧高维岳在中央。降神自昔生申甫，代祀于今轶汉唐。羽士祝釐遵典礼，鸿儒染翰作文章。遥怜蕙帐归来鹤，长向山中护草堂。
送于潜赵县承彦礼归河南
作者：凌云翰
朝代：元

祗将琴鹤返梁园，告别匆匆莫赠言。衣锦何须誇季子，买丝端合绣平原。归时松菊犹三径，到处桑麻自一村。潜水西风多落叶，临岐争忍举离樽。
送云季昭为海昌训导
作者：凌云翰
朝代：元

我名与汝姓名同，告别方知易已东。下榻几时逢孺子，训符今代得文翁。案头萤湿三更露，海上鹏抟六月风。自笑穷经成白首，榴花空对酒樽红。
送刑部员外郎张时彦侍亲归永喜
作者：凌云翰
朝代：元

博学登庸岂等闲，为亲捧檄为亲还。阙廷久恋心逾赤，江海重逄鬓欲斑。日丽凤台辞禁苑，云连雁荡认家山。高堂定想卜乌鹊，五彩衣藏箧笥间。
送刘本中归海昌
作者：凌云翰
朝代：元

泮宫乐育万菁莪，折柳西湖奈别何。鹦鹉莫题当日赋，骊驹须唱旧时歌。新居近海鱼虾贱，旧学闻诗草木多。绿发交游今白发，河梁携手重吟哦。
送叶继善还三衢
作者：凌云翰
朝代：元

佩玉曾闻觐至尊，赐金殊觉被深恩。三千远道方辞阙，九十慈亲正倚门。台忆凤凰夜径失，字传蝌蚪竹书存。老莱衣待归时著，拟采红椒献绿樽。
送吴玉林分教富阳
作者：凌云翰
朝代：元

家住双溪溪水滨，误将书剑走风尘。散论文学过游夏，为爱山川到富春。梦破小楼江月白，诗成古邑野梅新。明朝又拥皋比坐，诗易那能让昔人。
送孙敬义还乡
作者：凌云翰
朝代：元
体裁：七言律诗

孙绰曾闻赋遂初，陶潜亦复咏归与。田园偶尔成图画，道路依然畏简书。老去还乡非是速，醉来题句未为疏。翻思映雪寒窗下，客梦时时到故庐。
送崔彦晖分教临安
作者：凌云翰
朝代：元

临安古邑带山溪，送客西行意欲迷。高适故人怜子美，崔群交友愧昌黎。弯弓射圃秋观雁，看剑灯窗夜听鸡。昭代英才初乐育，离觞不用惜分携。
送徐文年归严陵
作者：凌云翰
朝代：元

高士声名正蔼如，去年承诏赴公车。玉堂久待欧公学，金匮深藏太史书。华服归来惊野鸟，竹竿留得钓江鱼。风帆好借春涛便，重访桐君旧隐庐。
送曾子员归庐陵侍亲
作者：凌云翰
朝代：元

潜鱼无扬鬐，归乌有敛翮。物性安固然，谁谓天地窄。要路多通津，高足谅且策。严亲已华颠，胡为事行役。宁食青原菽，不食蓟丘麦。宁饮桂溪水，不宿燕市驿。昨暮寒蝉鸣，今晨归骑迫。欲采芙蓉花，难以遗远客。赖有和陶辞，因之慰安适。子道在养志，竭力甘毁瘠。锡类古所敦，相望海云隔。
送李克进经历护二亲丧归葬维杨克进蓟州李息斋之孙工画竹寓居维杨先为平阳府经历二亲俱殁于闽至洪武壬子冬始得归葬徐大参命作诗以赠其行
作者：凌云翰
朝代：元

清时人物自风流，写竹真如老蓟丘。绿水芙蓉思晋地，琼花芍药记杨州。两昏云暗双亲恨，岁晚江空独客愁。赖有故人知己者，会须能赠麦盈舟。
送李守约
作者：凌云翰
朝代：元

清商变炎景，蘋末回高飙。之子有远行，方舟已齐桡。兹行何所之，钟陵郁岧峣。于时际昌运，四海胥来朝。严君任王家，玉佩联金貂。岂不有所怀，怅望川原遥。今辰复何辰，草虫鸣要要。感此秋气集，颇觉心旌摇。趋庭会有期，俪立英琼瑶。出门道可由，进学德乃昭。去去当努力，焚膏永凉宵。
送杨宗元分教海宁
作者：凌云翰
朝代：元

闭户读书谁与邻，翻然分席海之滨。太玄准易知先世，清白传家见后人。蝌蚪文漫思复古，蝤蛑市近喜尝新。独怜载酒河桥别，抍得梅花是小春。
送沈仲名
作者：凌云翰
朝代：元

沈约才华足起予，又因充贡别郊居。好将言行同居寔，莫倚文章教子虚。荐表他时称一鹗，尺书何日寄双鱼。老夫重拭眵昏目，遥睇青云逐去车。
送沈钦叔屯种苜蓿
作者：凌云翰
朝代：元

苜蓿能肥马，曾闻汉苑誇。送迟讥艾子，见远感榴花。既有躬耕地，宁辞著处家。圣朝多雨露，不久在天涯。
送清溪濂上人归金华
作者：凌云翰
朝代：元

六年西崦闭禅扉，夜梦东阳隔翠微。溪柳野桃频入咏，清风明月又思归。案头贝叶如云积，座上天花学雨飞。闻道春陵周子裔，墨名终不愧儒衣。
送湛璿文衡
作者：凌云翰
朝代：元

采绿曾看在泮池，飞黄况复值明时。风霜雨露无非教，草木虫鱼总入诗。把酒梅边春尚小，停车林下晚偏宜。临行又欲歌棠棣，转忆同年是汝师。
送王士端赴成均
作者：凌云翰
朝代：元

青云高步快先登，万里鹏程自此升。经究春秋唐杜甫，志轻温饱宋王曾。朝廷正欲招贤士，庠序宁辞失友朋。观国充宾须第一，龙蟠虎踞是金陵。
送王明善
作者：凌云翰
朝代：元

月满西斋夜不扃，读书相对短檠青。虫鱼草木资多识，敦厚温柔擅一经。鹗荐此时虽衮衮，鸿飞他日更冥冥。送行为子思王式，一曲骊驹仔细听。
送章环
作者：凌云翰
朝代：元

昔捧宾兴诏，归途过富春。慇勤寻故友，邂逅识斯人。黄卷方游自，青云已致身。世家传象笏，郇国本王臣。
送罗宗敬
作者：凌云翰
朝代：元

之子观光日，江山入望深。春秋三传学，忠孝百年心。群马闻空冀，孤罴见出林。西风黄菊酒，留别重登临。
送诏使还京
作者：凌云翰
朝代：元

南闽西浙路犹赊，顷刻思光遍海涯。五夜星辰呈贯索，九天雨露逐皇华。归期已过清明节，行色将迎紫禁花。风虎云龙当此日，颂成须献帝王家。
送谢铁崖住祖庭
作者：凌云翰
朝代：元

谢庭兰树尚青青，又捧仙书赴祖庭。星剑夜腾龙虎气，霞衣朝拂凤凰翎。金为宫阙知天近，铁作岩崖验地灵。独有上清双白鹤，飞来听诵蕊珠经。
送谢铁崖游龙虎山
作者：凌云翰
朝代：元

有美人兮怀远游，逍遥九州复九州。暂来淮芝与吴越，五云飞上千金裘。八公山在淝水上，草水尚若森戈矛。澄江如练谁解道，况闻好鸟喧春洲。东山蔷薇几回落，昔人何处青苔稠。钱唐故宫尽未黍，帝子一去江空流。客儿亭前高兴发，便欲著屐穷深幽。天难二鸣更五点，海日涌出黄金虬。瑶笙声断白鹤远，知有子晋从浮丘。蟠桃开花今已寔，似许方朔重来偷。如何去作龙虎客，远慕漠代张留侯。我闻仙翁号虚靖，草庵宛在山之陬。长乘丹光翳彩凤，或有紫气随青牛。子能候之问至道，黄庭内景非难求。四方上下游已遍，归来十二仙人楼。楼中长啸弄明月，握手一笑三千秋。
送赵执中会试
作者：凌云翰
朝代：元

圣主求贤在养民，儒生睹国早充宾。一千里外知鸿鹄，四十人中见凤麟。画舸溯风瓜渡晚，青袍沾雨杏园春。泥金帖子须先寄，好向高堂慰二亲。
送赵永贞改丞德化县以万水千山路孤舟几日程为韵
作者：凌云翰
朝代：元

郎官宰新邑，别酒须更劝。随行但琴鹤，况乃仆夫健。担簦与负书，累憩不知倦。于时春已阑，花卉杂藤蔓。丈夫贵逢时，进尺从退寸。鹏程从此开，抟风当九万。万方既宁谧，二老亦兴起。皇风播九州，贤路隘百里。钱唐虽古邑，人民半凋毁。持危与扶颠，非公畴可倚。胡为移他邑，又使风俗美。贰丞何人斯，谱乘自天水。水流必赴壑，况乃值大川。伟哉朝宗意，浴日乃滔天。昨日哦庭松，明朝犯蛮烟。皇威遍四海，所见如目前。勿谓道路难，民事在所先。会看一士谔，当胜诺者千。千里复万里，道路多间关。况复春尽时，好鸟声绵蛮。贤宰离旧邑，车辕庶民攀。贰事非敢专，亦当念茕鳏。遄期构大厦，寒士皆欢颜。去去不可留，怅望空云山。山云无定期，水月有真遇。叔度虽云贤，来时柰何暮。今辰复何辰，送别江口渡。俄然发棹歌，惊起沙上鹭。名儒为席珍，猾吏乃民蠹。百里勿谓卑，从兹启贤路。路人为我言，行者方载途。如何贤贰宰，征马思南徂。有声盈我俎，有酒盈我壶。饮食非所念，所念民力劬。官府有贤良，庠序多范模。为政虽云艰，要在德不孤。孤云在天末，可望不可留。昔何为而敛，今何为而浮。一朝从飞龙，变化弥九州。应知三农意，翘首待有秋。沛然作霖雨，江漠皆同流。愿言乘长风，济川有虚舟。舟行何遥遥，南风飏旗尾。江上无杂花，青青尽芦苇。于时潮已平，波动日光炜。中流双舻鸣，爱此儿郎伟。饯行岂无诗，成章愧其斐。会看展骥足，如公信无几。几年客燕山，问学畴与匹。贰邑来钱唐，吏事师儒术。邑庠久荒芜，赤手建宫室。不有经济心，成效安可必。勖哉教养功，为事贵其实。凤鸟宁早栖，朝阳待他日。日出春雾消，江头潮水平。舟人理轻棹，送客联诸生。州县虽徒劳，由兹至公卿。仁爱在民物，举世皆和亨。请看萧曹业，承作邦家荣。南溟岂不遥，万里开鹏程。
送赵永贞改丞德化县以万水千山路孤舟几日程为韵·其一
作者：凌云翰
朝代：元

郎官宰新邑，别酒须更劝。随行但琴鹤，况乃仆夫健。担簦与负书，累憩不知倦。于时春已阑，花卉杂藤蔓。丈夫贵逢时，进尺从退寸。鹏程从此开，抟风当九万。
送赵永贞改丞德化县以万水千山路孤舟几日程为韵·其七
作者：凌云翰
朝代：元

孤云在天末，可望不可留。昔何为而敛，今何为而浮。一朝从飞龙，变化弥九州。应知三农意，翘首待有秋。沛然作霖雨，江漠皆同流。愿言乘长风，济川有虚舟。
送赵永贞改丞德化县以万水千山路孤舟几日程为韵·其三
作者：凌云翰
朝代：元

水流必赴壑，况乃值大川。伟哉朝宗意，浴日乃滔天。昨日哦庭松，明朝犯蛮烟。皇威遍四海，所见如目前。勿谓道路难，民事在所先。会看一士谔，当胜诺者千。
送赵永贞改丞德化县以万水千山路孤舟几日程为韵·其九
作者：凌云翰
朝代：元

几年客燕山，问学畴与匹。贰邑来钱唐，吏事师儒术。邑庠久荒芜，赤手建宫室。不有经济心，成效安可必。勖哉教养功，为事贵其实。凤鸟宁早栖，朝阳待他日。
送赵永贞改丞德化县以万水千山路孤舟几日程为韵·其二
作者：凌云翰
朝代：元

万方既宁谧，二老亦兴起。皇风播九州，贤路隘百里。钱唐虽古邑，人民半凋毁。持危与扶颠，非公畴可倚。胡为移他邑，又使风俗美。贰丞何人斯，谱乘自天水。
送赵永贞改丞德化县以万水千山路孤舟几日程为韵·其五
作者：凌云翰
朝代：元

山云无定期，水月有真遇。叔度虽云贤，来时柰何暮。今辰复何辰，送别江口渡。俄然发棹歌，惊起沙上鹭。名儒为席珍，猾吏乃民蠹。百里勿谓卑，从兹启贤路。
送赵永贞改丞德化县以万水千山路孤舟几日程为韵·其八
作者：凌云翰
朝代：元

舟行何遥遥，南风飏旗尾。江上无杂花，青青尽芦苇。于时潮已平，波动日光炜。中流双舻鸣，爱此儿郎伟。饯行岂无诗，成章愧其斐。会看展骥足，如公信无几。
送赵永贞改丞德化县以万水千山路孤舟几日程为韵·其六
作者：凌云翰
朝代：元

路人为我言，行者方载途。如何贤贰宰，征马思南徂。有声盈我俎，有酒盈我壶。饮食非所念，所念民力劬。官府有贤良，庠序多范模。为政虽云艰，要在德不孤。
送赵永贞改丞德化县以万水千山路孤舟几日程为韵·其十
作者：凌云翰
朝代：元

日出春雾消，江头潮水平。舟人理轻棹，送客联诸生。州县虽徒劳，由兹至公卿。仁爱在民物，举世皆和亨。请看萧曹业，承作邦家荣。南溟岂不遥，万里开鹏程。
送赵永贞改丞德化县以万水千山路孤舟几日程为韵·其四
作者：凌云翰
朝代：元

千里复万里，道路多间关。况复春尽时，好鸟声绵蛮。贤宰离旧邑，车辕庶民攀。贰事非敢专，亦当念茕鳏。遄期构大厦，寒士皆欢颜。去去不可留，怅望空云山。
送逯宏希远
作者：凌云翰
朝代：元

上书曾达圣明朝，充贡仍随使者轺。蝌蚪光生周与籍，凤凰声应舜箫韶。杨雄献赋才无敌，逯石传家曾已遥。抍得梅花当杨柳，春风又送木兰桡。
送道士杨秋月赴京
作者：凌云翰
朝代：元

南送和王五世孙，便从总角悟玄门。灵台皎洁澄秋月，虚室光芒炫晓暾。儗服刀圭生羽翼，旦书符篆役精魂。聪明忠孝神仙事，好赴蓬莱觐至尊。
送郭子理归庐陵
作者：凌云翰
朝代：元

严亲兵乱久相违，亲殁殊方骨未归。苕水殡时先友盛，麦舟遗后故人稀。已于名教能关系，况有文章为发挥。此别会成迁葬计，免教空望白云飞。
送金叔刚以慱学赴京
作者：凌云翰
朝代：元

昭代搜贤设礼罗，临岐无柰别情何。不逄错节那为器，须信宏辞自有科。云岫龙蟠丹阙近，星河鹭起綵舟过。遥知上苑春光早，开遍官梅白玉柯。
送钱塘邑丞宋章甫
作者：凌云翰
朝代：元

治世人才气自豪，起身应不愧萧曹。春秋有学经曾试，铁石为心赋最高。百里岂能栖凤棘，三年聊复试牛刀。送君又到销魂处，南浦新波映去袍。
送项履初归慈溪
作者：凌云翰
朝代：元

秋风捧檄娱亲日，一叶飘然渡大江。堂上正须衣五彩，沙头那得玉瓶双。同游葛岭风吹帽，独宿钱清月在窗。想共东邻钱处士，到家搜句对银缸。
送黄允迪
作者：凌云翰
朝代：元

青门黄氏子，雅量出奇姿。濯濯三春柳，汪汪万顷陂。霜啼惊电掣，云翼讶天垂。况有麟经学，何姑独抱遗。
道原为慧公赋
作者：凌云翰
朝代：元

著意穷原莫外求，随波逐混是凡流。泠泠一勺谁能识，又在曹溪最上头。
邹汝舟画
作者：凌云翰
朝代：元

童子言师去未还，采芝多在白云间。谁知流水桃花外，更有高人卧碧山。
郁鲁珍画
作者：凌云翰
朝代：元

平生山水尝见之，不意画图如此奇。松雪老仙得其理，笔端幻出无声诗。森森千丈长松下，中有高人韵潇洒。挥弦岂为送飞鸿，情性因之自陶写。杏坛绝响几秋春，谁信经成能致麟。黎阳先生真隐者，为假山水传其神。溪山苍苍溪水绿，君胡为兮在空谷。他时倘鼓宓贱琴，更效南风歌一曲。
郑敬常函扇
作者：凌云翰
朝代：元
体裁：五言绝句

远屿连沙渚，西风满客舡。独怜江上月，今夜向人圆。
郑敬常函扇
作者：凌云翰
朝代：元

远屿连沙渚，西风满客船。独怜江上月，今夜向人圆。
郑敬常求题画像因用同姓八事赞之
作者：凌云翰
朝代：元

清白传家古所难，门名通德又开端。履声未近星辰听，早带还经岁月看。五色云中知姓氏，七株松下具衣冠。毂推驿置非无意，谷口先须赋考槃。
郑生画卷
作者：凌云翰
朝代：元

绘事后素知有分，如以霄漠行烟云。华虫宗彝尧舜服，龙马神龟河洛文。擅场妙绝推道子，解衣盘礡逢元君。王会作图在今日，好为丹青先策勋。
郭景谅画
作者：凌云翰
朝代：元

月来中天，琴声以和。爰有君子，于焉咏歌。松风递清，石泉流响。顾瞻白云，入我遐想。有道之裔，媲美林宗。假此图画，像此从容。云月无穷，松泉有待。善琴弗鼓，万境斯在。
鄱阳王节妇诗
作者：凌云翰
朝代：元

朝华夕已披，春叶秋先零。贞心类松柏，岁晏弥青青。文川李氏女，防身动如经。自归太原家，目不窥外庭。上堂问舅姑，下堂觞醁醽。遭时有战伐，渭流浊其泾。草窃起旁郡，鼪鼯杂膻腥。舅也保乡里，击贼无留停。夫也慎居守，率众环郊坰。节妇当此时，事姑肃仪刑。舅荣夫已亡，痛哭羸其形。先有两儿女，玉雪怜娉婷。与姑共抚之，闭门昼长扃。柰何姑继殁，只影空伶俜。尚职祭祀礼，蘋蘩荐芳馨。教女夜绩麻，教儿夜囊萤。父母虽孔迩，胡能自归宁。今年五十馀，鬓发微星星。儿成女有归，往事犹梦醒。有司重节义，飞章上朝廷。花诰来翩翩，华表高亭亭。行者为叹息，居者增晶荧。至今太原家，芳名蔼观听。人生谅有涯，聚散如云萍。纲常苟沦丧，不愧天地灵。女史固有箴，列女亦有屏。我歌节妇篇，君子当刻铭。
重过柳洲次陆德阳韵
作者：凌云翰
朝代：元
体裁：七言律诗

买花载酒忆当年，风景依稀最可怜。彭泽有人归栗里，海波何处变桑田。联拳鹭立枯荷雨，寂寞鸦栖古树烟。几度涌金门外望，居民犹说总宜舡。
重过柳洲次陆德阳韵
作者：凌云翰
朝代：元

买花载酒忆当年，风景依稀最可怜。彭泽有人归栗里，海波何处变桑田。联拳鹭立枯荷雨，寂寞鸦栖古树烟。几度涌金门外望，居民犹说总宜船。
鉴仲明上人画
作者：凌云翰
朝代：元

老禅曾隐虎跑泉，笔底山林似巨然。此是太平真气象，家家茅屋起炊烟。
鉴湖八景为周履常赋 其一 柳庄
作者：凌云翰
朝代：元

绕庄都是柳，远近翠相连。种树思前度，飞花记此年。闭门时系马，攲枕忽闻蝉。自得陶潜趣，清风为飒然。
鉴湖八景为周履常赋 其七 按鹤亭
作者：凌云翰
朝代：元

本是青云物，依亭也是幽。鼓琴思魏野，相鹤记浮丘。三叠俄成舞，千龄或可留。永怀曾听处，私月故山秋。
鉴湖八景为周履常赋 其三 兰渚
作者：凌云翰
朝代：元
体裁：五言律诗

爱此芳洲小，渔家许卜邻。如何挑菜处，亦有艺兰人。杂佩谁相问，孤琴尔独亲。山阴亭子近，修禊及馀春。
鉴湖八景为周履常赋 其三 兰渚
作者：凌云翰
朝代：元

爱此芳洲小，渔家许卜邻。如何挑菜处，亦有艺兰人。杂佩谁相问，孤琴尔独亲。山阴亭子近，修褉及馀春。
鉴湖八景为周履常赋 其二 桂林
作者：凌云翰
朝代：元

分得岩前种，年深自作林。因思大廷对，何似小山吟。浸叶为沉水，收花当屑金。中秋还有约，载酒过山阴。
鉴湖八景为周履常赋 其五 芙蓉港
作者：凌云翰
朝代：元

芙蓉开港二，一路入红云。露湿光犹泫，波明影自分。仙人四酒棹，游女妒罗裙。若共荷花拨，秋风岂属君。
鉴湖八景为周履常赋 其八 放鱼池
作者：凌云翰
朝代：元

陶朱元有法，岛峙在陂塘。春雨翻萍藻，丰年梦稻粱。奋时须一跃，乐处永相忘。不是池中物，风雷起浩茫。
鉴湖八景为周履常赋 其六 筼筜坡
作者：凌云翰
朝代：元

旧说筼筜谷，如今别有坡。为怜清节好，不厌绿阴多。暖逼冬生笋，凉深夏近荷。中郎如到此，应更择良柯。
鉴湖八景为周履常赋 其四 瓜田
作者：凌云翰
朝代：元
体裁：五言律诗

瓜种阳坡下，纷披半顷田。杞包原有象，枣比或逄仙。白兔官徒援，青门地自偏。冰盆曾荐处，六月鉴湖舡。
鉴湖八景为周履常赋 其四 瓜田
作者：凌云翰
朝代：元

瓜种阳坡下，纷披半顷田。杞包原有象，枣比或逄仙。白兔官徒援，青门地自偏。冰盆曾荐处，六月鉴湖船。
鉴湖八景为周履常赋·柳庄
作者：凌云翰
朝代：元

绕庄都是柳，远近翠相连。种树思前度，飞花记此年。闭门时系马，攲枕忽闻蝉。自得陶潜趣，清风为飒然。分得岩前种，年深自作林。因思大廷对，何似小山吟。浸叶为沉水，收花当屑金。中秋还有约，载酒过山阴。爱此芳洲小，渔家许卜邻。如何挑菜处，亦有艺兰人。杂佩谁相问，孤琴尔独亲。山阴亭子近，修褉及馀春。瓜种阳坡下，纷披半顷田。杞包原有象，枣比或逄仙。白兔官徒援，青门地自偏。冰盆曾荐处，六月鉴湖船。芙蓉开港二，一路入红云。露湿光犹泫，波明影自分。仙人四酒棹，游女妒罗裙。若共荷花拨，秋风岂属君。旧说筼筜谷，如今别有坡。为怜清节好，不厌绿阴多。暖逼冬生笋，凉深夏近荷。中郎如到此，应更择良柯。本是青云物，依亭也是幽。鼓琴思魏野，相鹤记浮丘。三叠俄成舞，千龄或可留。永怀曾听处，私月故山秋。陶朱元有法，岛峙在陂塘。春雨翻萍藻，丰年梦稻粱。奋时须一跃，乐处永相忘。不是池中物，风雷起浩茫。
钓台图
作者：凌云翰
朝代：元

夷惠真为百世师，先生高节亦如之。只将立懦廉顽意，九鼎分明圱一丝。
钓鱼图
作者：凌云翰
朝代：元

衣食全家寄一丝，人间荣辱几曾知。瓦瓯蓬底高歌起，正是鲈鱼上钓时。
钟馗
作者：凌云翰
朝代：元

柳梢风转不多寒，薄雪初消路未乾。应笑髯翁殊矍铄，也随春色上长安。
钟馗画
作者：凌云翰
朝代：元

北风吹沙目欲眯，官柳摇黄拂溪水。终南进士倔然起，猬磔于思含缺齿。袍蓝带角形甚傀，乌帽裹头靴露指。白泽在傍口且哆，驯扰不异麟之趾。手持上帝书满纸，若曰新岁锡尔祉。一声竹爆物尽靡，明日春光万馀里。
钩勒竹为沈景王赋
作者：凌云翰
朝代：元

钩勒筼筜叶，浑疑雪压枝。全胜东老壁，诗写石榴皮。孤竹生来瘦，挥毫欲动摇。双溪风月夜，想像沈郎腰。
钩勒竹为沈景王赋·其一
作者：凌云翰
朝代：元

钩勒筼筜叶，浑疑雪压枝。全胜东老壁，诗写石榴皮。
钩勒竹为沈景王赋·其二
作者：凌云翰
朝代：元

孤竹生来瘦，挥毫欲动摇。双溪风月夜，想像沈郎腰。
钱塘十咏 其一 东海朝暾
作者：凌云翰
朝代：元

照槛扶桑望转遥，海霞蒸赤丽璇霄。梧冈影动鸣孤凤，蓬岛光浮抃六鳌。山迥尚留将坠月，江明正带欲归潮。寅宾自是羲和事，秪有葵心仰帝尧。
钱塘十咏 其七 九里云松
作者：凌云翰
朝代：元

九里闲云万个松，经行记得旧时踪。黄金曾饰宋儒士，苍狗岂知秦代封。风露横陈鸣鹳鹤，波涛澎湃起蛟龙。我来朗诵庐山句，清气飘飘欲荡胸。
钱塘十咏 其三 浙江秋涛
作者：凌云翰
朝代：元

八月观涛独虎林，朱轓皂盖浙江浔。偶因威武三军勇，还感朝宗万古心。沧海神龙从变化，长空孤鸟付消沉。美潮有禁关仁政，民说若谟直到今。
钱塘十咏 其九 灵石樵歌
作者：凌云翰
朝代：元
体裁：七言律诗

伐木丁丁澜谷春，行歌落日见樵人。青山重叠自今古，黄鸟嘤鸣如主宾。清响有时谐雅调，语言随意出天真。画舡檀板西湖曲，何似林泉乐在民。
钱塘十咏 其九 灵石樵歌
作者：凌云翰
朝代：元

伐木丁丁澜谷春，行歌落日见樵人。青山重叠自今古，黄鸟嘤鸣如主宾。清响有时谐雅调，语言随意出天真。画船檀板西湖曲，何似林泉乐在民。
钱塘十咏 其二 西湖夜月
作者：凌云翰
朝代：元

南北峰前里外湖，秋清偏爱月轮孤。神鱼听乐有时出，倦鸟安巢不夜呼。十里水云涵玉鉴，万家民物在冰壶。涌金门外曾行处，人道贤侯似大苏。
钱塘十咏 其五 孤山霁雪
作者：凌云翰
朝代：元

快雪时晴春尚悭，梅花开遍旧孤山。入林僧舍浑迷路，隔岸人家尽掩关。茶鼎旋烹新水活，钓舟空伴白鸥闲。因思李及曾来日，童子开笼鹤未还。